|  |
| --- |
| Dokument vsebuje odobrene informacije o zdravilu Cabazitaxel Accord z označenimi spremembami v primerjavi s prejšnjim postopkom, ki so vplivale na informacije o zdravilu (EMEA/H/C/005178/N/0010).Več informacij je na voljo na spletni strani Evropske agencije za zdravila: https://www.ema.europa.eu/en/medicines/human/EPAR/cabazitaxel-accord |

**PRILOGA I**

**POVZETEK GLAVNIH ZNAČILNOSTI ZDRAVILA**

**1. IME ZDRAVILA**

Kabazitaksel Accord 20 mg/ml koncentrat za raztopino za infundiranje

**2. KAKOVOSTNA IN KOLIČINSKA SESTAVA**

En mililiter koncentrata vsebuje 20 mg kabazitaksela.

Ena 3-mililitrska viala koncentrata vsebuje 60 mg kabazitaksela.

Pomožna snov z znanim učinkom

Pripravljeno zdravilo vsebuje 395 mg/ml brezvodnega etanola, kar pomeni, da ena 3-mililitrska viala vsebuje 1,185 mg brezvodnega etanola.

Za celoten seznam pomožnih snovi glejte poglavje 6.1.

**3. FARMACEVTSKA OBLIKA**

Koncentrat za raztopino za infundiranje (sterilen koncentrat).

Koncentrat je bistra, brezbarvna do bledorumena ali rjavkastorumena raztopina.

**4. Klinični podatki**

**4.1 Terapevtske indikacije**

Zdravilo Kabazitaksel Accord je v kombinaciji s prednizonom ali prednizolonom indicirano za zdravljenje odraslih bolnikov z metastatskim, na kastracijo odpornim rakom prostate, predhodno zdravljenim s shemo, ki je obsegala docetaksel (glejte poglavje 5.1).

* 1. **Odmerjanje in način uporabe**

Uporaba kabazitaksela mora biti omejena na enote, specializirane za dajanje citotoksičnih zdravil. Uporabljati se ga sme le pod nadzorstvom zdravnika, ki ima izkušnje z onkološko kemoterapijo. Na voljo morajo biti prostor in oprema za zdravljenje resnih preobčutljivostnih reakcij, npr. hipotenzije in bronhospazma (glejte poglavje 4.4).

Premedikacija

Priporočeno shemo premedikacije naj bi se začelo izvajati vsaj 30 minut pred vsako uporabo kabazitaksela, in sicer z naslednjimi intravenskimi zdravili, da bi zmanjšali tveganje in izrazitost preobčutljivosti:

• antihistaminik (5 mg deksklorfeniramina ali 25 mg difenhidramina ali enakovredni zdravili),

• kortikosteroid (8 mg deksametazona ali enakovredno zdravilo) in

• antagonist H2 (ranitidin ali enakovredno zdravilo) (glejte poglavje 4.4).

Priporočljiva je profilaksa z antiemetiki; profilakso je mogoče dajati peroralno ali intravensko, kot je potrebno.

Med celotnim zdravljenjem je treba zagotoviti ustrezno hidracijo bolnika, da bi preprečili zaplete, kakršen je odpoved ledvic.

Odmerjanje

Priporočeni odmerek kabazitaksela je 25 mg/m2 v 1-urni intravenski infuziji na 3 tedne v kombinaciji s peroralnim prednizonom ali prednizolonom v odmerku 10 mg vsak dan ves čas zdravljenja.

*Prilagoditve odmerka*

Če se bolnikom pojavijo naslednji neželeni učinki (stopnje so po CTCAE 4.0 [*Common Terminology Criteria for Adverse Events*]), je treba odmerek prilagoditi.

Preglednica 1 – Priporočene prilagoditve odmerka v primeru neželenih učinkov pri bolnikih, zdravljenih s kabazitakselom

|  |  |
| --- | --- |
| **Neželeni učinek** | **Prilagoditev odmerka** |
| Dolgotrajna nevtropenija ≥ 3. stopnje (dlje kot 1 teden) kljub ustreznemu zdravljenju, vključno z G-CSF | Odložite zdravljenje, dokler ni število nevtrofilcev > 1.500 celic/mm3, potem odmerek kabazitaksela zmanjšajte s 25 mg/m2 na 20 mg/m2.  |
| Febrilna nevtropenija ali nevtropenična okužba | Odložite zdravljenje do izboljšanja ali izginotja in dokler ni število nevtrofilcev > 1.500 celic/mm3,potem odmerek kabazitaksela zmanjšajte s 25 mg/m2 na 20 mg/m2. |
| Driska ≥ 3. stopnje ali trdovratna driska kljub ustreznemu zdravljenju, vključno z nadomeščanjem tekočine in elektrolitov | Odložite zdravljenje do izboljšanja ali izginotja, potem odmerek kabazitaksela zmanjšajte s 25 mg/m2 na 20 mg/m2. |
| Periferna nevropatija ≥ 2. stopnje | Odložite zdravljenje do izboljšanja, potem odmerek kabazitaksela zmanjšajte s 25 mg/m2 na 20 mg/m2.  |

Če se bolniku tudi ob odmerku 20 mg/m2 še pojavlja kateri od teh učinkov, pride v poštev dodatno zmanjšanje odmerka na 15 mg/m2 ali prenehanje zdravljenja s kabazitakselom. Podatkov o bolnikih z odmerkom pod 20 mg/m2 je malo.

*Sočasna uporaba drugih zdravil*

Potrebno se je izogibati sočasni uporabi drugih zdravil, ki so močni induktorji ali močni zaviralci CYP3A. Toda, če bolniki sočasno potrebujejo močan zaviralec CYP3A, je treba razmisliti o 25 % znižanju odmerka kabazitaksela (glejte poglavji 4.4. in 4.5).

Posebne populacije

*Bolniki z okvaro jeter*

Kabazitaksel se izdatno presnovi v jetrih. Bolnikom z blago okvaro jeter (celokupni bilirubin > 1 do ≤ 1,5-kratna zgornja normalna meja (ZNM) ali aspartat-aminotransferaza (AST) > 1,5-kratna ZNM) je treba odmerek kabazitaksela zmanjšati na 20 mg/m2. Pri bolnikih z blago okvaro jeter je treba kabazitaksel uporabljati previdno in ob skrbnem spremljanju varnosti.

Pri bolnikih z zmerno okvaro jeter (skupni bilirubin > 1,5 do ≤ 3,0-kratna ZNM) je največja dovoljena vrednost znašala 15 mg/m2. Če je zdravljenje predvideno pri bolnikih z zmerno okvaro jeter, odmerek kabazitaksela ne sme presegati 15 mg/m2. Vendar so podatki o učinkovitosti tem odmerku omejeni.

Zdravila Kabazitaksel Accord se ne sme dajati bolnikom s hudo okvaro jeter (celokupni bilirubin > 3-kratna ZNM (glejte poglavja 4.3, 4.4 in 5.2).

*Bolniki z okvaro ledvic*

Kabazitaksel se le minimalno izloča skozi ledvice. Bolnikom z okvaro ledvic, ki ne potrebujejo hemodialize, odmerka ni treba prilagoditi. Bolnike s končno fazo ledvične bolezni (očistek kreatinina je manjši od 15 ml/min/1.73 m2 ) je treba glede na njihovo stanje in zaradi maloštevilnih dostopnih podatkov zdraviti previdno in jih med zdravljenjem natančno kontrolirati (glejte poglavji 4.4 in 5.2).

*Starejši bolniki*

Starejšim bolnikom odmerka kabazitaksela ni treba posebej prilagoditi (glejte tudi poglavja 4.4, 4.8 in 5.2).

Pediatrična populacija

Kabazitaksel ni namenjen za uporabo pri pediatrični populaciji.

Varnost in učinkovitost kabazitaksela pri otrocih in mladostnikih do 18 let nista bili dokazani (glejte poglavje 5.1).

Način uporabe

Zdravilo Kabazitaksel Accord je namenjeno intravenski uporabi.

Za navodila za pripravo in dajanje zdravila glejte poglavje 6.6.

Infuzijskih vsebnikov iz PVC ali kompletov za infundiranje iz poliuretana se ne sme uporabljati.

Kabazitaksela se ne sme mešati z nobenimi drugimi zdravili razen z tistimi, ki so omenjena v poglavju 6.6.

**4.3 Kontraindikacije**

* + - * Preobčutljivost na kabazitaksel, druge taksane, polisorbat 80 ali na katero koli pomožno snov, navedeno v poglavju 6.1.
			* Število nevtrofilcev manj kot 1.500/mm3.
			* Huda okvara jeter (celokupni bilirubin > 3-kratna ZNM).
			* Sočasno cepljenje s cepivom proti rumeni mrzlici (glejte poglavje 4.5).

**4.4 Posebna opozorila in previdnostni ukrepi**

Preobčutljivostne reakcije

Vsi bolniki morajo pred začetkom infundiranja kabazitaksela dobiti premedikacijo (glejte poglavje 4.2).

Bolnike je treba natančno opazovati glede preobčutljivostnih reakcij, zlasti med prvim in drugim infundiranjem. Preobčutljivostne reakcije se lahko pojavijo v nekaj minutah po začetku infundiranja kabazitaksela, zato morajo biti na voljo prostor in oprema za zdravljenje hipotenzije in bronhospazma. Pojavijo se lahko hude reakcije, med njimi generaliziran izpuščaj/eritem, hipotenzija in bronhospazem. Hude preobčutljivostne reakcije zahtevajo takojšnjo prekinitev dajanja kabazitaksela in ustrezno zdravljenje. Bolniki z anamnezo preobčutljivostnih reakcij ne smejo znova dobiti kabazitaksela (glejte poglavje 4.3).

Supresija kostnega mozga

Lahko pride do supresije kostnega mozga, ki se kaže kot nevtropenija, anemija, trombocitopenija ali pancitopenija (glejte "Tveganje nevtropenije" in "Anemija" v poglavju 4.4 spodaj).

Tveganje nevtropenije

Bolniki, zdravljeni s kabazitakselom, lahko za zmanjšanje tveganja ali obvladovanje zapletov nevtropenije (febrilne nevtropenije, dolgotrajne nevtropenije ali nevtropenične okužbe) profilaktično prejemajo G-CSF po smernicah ASCO (*American Society of Clinical Oncology*) in/ali veljavnih smernicah ustanove. O primarni profilaksi z G-CSF je treba razmisliti pri bolnikih z velikim kliničnim tveganjem (starost > 65 let, slabo stanje zmogljivosti, predhodna obdobja febrilne nevtropenije, obsežna predhodna obsevanja, slabo prehransko stanje ali druga resna komorbidna stanja), ki imajo večje nagnjenje k zapletom dolgotrajne nevtropenije. Ugotovljeno je, da uporaba G-CSF zmanjša incidenco in izrazitost nevtropenije.

Nevtropenija je najpogostejši neželeni učinek kabazitaksela (glejte poglavje 4.8). Med 1. ciklusom so nujne kontrole celotne krvne slike vsak teden, potem pa pred vsakim ciklusom zdravljenja, tako da je mogoče odmerek prilagoditi, če je treba.

V primeru febrilne nevtropenije ali dolgotrajne nevtropenije kljub ustreznemu zdravljenju je treba odmerek zmanjšati (glejte poglavje 4.2).

Zdravljenje bolnikov znova začnite, šele ko se število nevtrofilcev poveča na ≥ 1500/mm3 (glejte poglavje 4.3).

Bolezni prebavil

Simptomi, kot so bolečine v trebuhu ali občutljivost trebuha, zvišana telesna temperatura, dolgotrajna zaprtost, driska, z nevtropenijo ali brez nje, so lahko zgodnji znaki resnih toksičnih učinkov na prebavilih in jih je treba takoj ovrednotiti in zdraviti. Potrebna je lahko odložitev ali prekinitev zdravljenja s kabazitakselom.

Tveganje navzee, bruhanja, driske in dehidracije

Če se bolnikom po uporabi kabazitaksela pojavi driska, jo je mogoče zdraviti z običajnimi antidiaroiki. Potrebni so ustrezni ukrepi za rehidracijo bolnikov. Driska se lahko pojavi pogosteje pri bolnikih, ki so bili predhodno obsevani v predelu trebuha oz. medenice. Dehidracija je pogostejša pri bolnikih, starih 65 let ali več. **Potrebni so ustrezni ukrepi za rehidracijo bolnikov ter kontrolo in korekcijo koncentracije elektrolitov v serumu, zlasti kalija.** V primeru driske ≥ 3. stopnje je lahko potrebna odložitev odmerka ali njegovo zmanjšanje (glejte poglavje 4.2). Če se bolnikom pojavita navzea ali bruhanje, ju je mogoče zdraviti z običajno uporabljanimi antiemetiki.

*Tveganje za resne učinke na prebavilih*

Pri bolnikih, zdravljenih s kabazitakselom, so bili opisani gastrointestinalne krvavitve in perforacija, ileus, kolitis, vključno s smrtnim izidom (glejte poglavje 4.8). Previdnost je potrebna pri zdravljenju bolnikov, ki jih najbolj ogrožajo zapleti na prebavilih: pri bolnikih z nevtropenijo, starejših, med sočasno uporabo NSAID, antiagregacijskih zdravil ali antikoagulantov ter pri bolnikih z anamnezo obsevanja v predelu medenice ali anamnezo bolezni prebavil, npr. razjed in krvavitev v prebavilih.

Periferna nevropatija

Pri bolnikih, ki so prejemali kabazitaksel, so bili opaženi primeri periferne senzorične nevropatije (npr. parestezije, dizestezije) in periferne motorične nevropatije. Bolnikom, ki prejemajo kabazitaksel, je treba naročiti, naj pred nadaljevanjem zdravljenja obvestijo svojega zdravnika, če se jim pojavijo simptomi nevropatije, npr. bolečine, pekoč občutek, mravljinčenje, omrtvičenost ali šibkost. Zdravniki morajo pred vsakim zdravljenjem oceniti prisotnost ali poslabšanje nevropatije. Zdravljenje je treba odložiti, dokler se simptomi ne izboljšajo. V primeru dolgotrajne periferne nevropatije > 2. stopnje, je treba odmerek kabazitaksela zmanjšati s 25 mg/m2 na 20 mg/m2 (glejte poglavje 4.2).

Anemija

Pri bolnikih, ki so dobivali kabazitaksel, so opažali anemijo (glejte poglavje 4.8). Pred zdravljenjem s kabazitakselom in v primeru, da se bolniku pojavijo znaki ali simptomi anemije ali izgube krvi, je treba kontrolirati hemoglobin in hematokrit. Pri bolnikih, ki imajo hemoglobin < 10 g/dl, je potrebna previdnost in treba je ustrezno ukrepati, kot je klinično indicirano.

Tveganje odpovedi ledvic

Ledvične motnje so bile opisane v povezavi s sepso, hudo dehidracijo zaradi driske, bruhanjem in obstruktivno uropatijo. Zabeležena je bila odpoved ledvic, tudi s smrtnim izidom. Če se to zgodi, so potrebni ustrezni ukrepi za ugotovitev vzroka in intenzivno zdravljenje bolnikov.

Med celotnim zdravljenjem s kabazitakselom je treba zagotoviti zadostno hidracijo. Bolniku je treba naročiti, da mora nemudoma sporočiti vsako pomembno spremembo dnevne količine urina. Kreatinin v serumu je treba izmeriti na začetku, pri vsaki določitvi krvne slike in kadarkoli bolnik navede spremembo v količini izločenega urina. V primeru kakršnega koli poslabšanja delovanja ledvic do odpovedi ledvic ≥ 3. stopnje po CTCAE 4.0 je treba zdravljenje s kabazitakselom prekiniti.

Bolezni dihal

Poročali so o intersticijski pljučnici/pnevmonitisu in intersticijski pljučni bolezni, včasih s smrtnim izidom (glejte poglavje 4.8).

Če se pojavijo novi simptomi ali pride do poslabšanja pljučne funkcije, je treba bolnike skrbno spremljati, nemudoma ugotoviti vzrok in ga ustrezno zdraviti. Priporočljiva je prekinitev zdravljenja s kabazitakselom, dokler ni postavljena diagnoza. K izboljšanju stanja lahko pripomore zgodnja uporaba podpornih ukrepov. Koristi nadaljevanja zdravljenja s kabazitakselom je treba skrbno ovrednotiti.

Tveganje srčnih aritnij

Poročali so o srčnih aritmijah, najpogosteje o tahikardiji in atrijski fibrilaciji (glejte poglavje 4.8).

Starejši

Pri starejših bolnikih (starih ≥ 65 let) lahko obstaja večja verjetnost določenih neželenih učinkov, vključno z nevtropenijo in febrilno nevtropenijo (glejte poglavje 4.8).

Bolniki z okvaro jeter

Zdravljenje z zdravilom Kabazitaksel Accord je kontraindicirano pri bolnikih s hudo okvaro jeter (celokupni bilirubin > 3-kratna ZNM) (glejte poglavji 4.3 in 5.2).

Odmerek je treba zmanjšati pri bolnikih z blago okvaro jeter (celokupni bilirubin > 1- do ≤ 1,5-kratna ZNM ali AST > 1,5-kratna ZNM) (glejte poglavji 4.2 in 5.2).

Medsebojna delovanja

Sočasni uporabi močnih zaviralcev CYP3A se je potrebno izogibati, ker lahko povečajo koncentracijo kabazitaksela v plazmi (glejte poglavji 4.2 in 4.5). Če se sočasni uporabi močnega zaviralca CYP3A ni mogoče izogniti, je treba bolnike skrbno spremljati glede toksičnih učinkov in razmisliti je treba o znižanju odmerka kabazitaksela (glejte poglavji 4.2 in 4.5).

Sočasni uporabi močnih induktorjev CYP3A se je potrebno izogibati, ker lahko zmanjšajo koncentracijo kabazitaksela v plazmi (glejte poglavji 4.2 in 4.5).

Pomožne snovi

To zdravilo vsebuje 1185 mg alkohola (etanola) v eni viali, ar ustreza 395 mg/ml. Količina v viali zdravila ustreza 30 ml piva oziroma 12 ml vina.

Količina alkohola v tem zdravilu verjetno ne bo vplivala na odrasle in mladostnike, tudi pri otrocih njegovi učinki verjetno ne bodo opazni.

Lahko pa nekoliko vpliva na mlajše otroke, na primer povzroči občutek zaspanosti. Alkohol v tem zdravilu lahko spremeni učinek drugih zdravil. Posvetujte se z zdravnikom ali farmacevtom, če jemljete druga zdravila.

Če ste noseči ali dojite, se posvetujte z zdravnikom ali farmacevtom, preden vzamete to zdravilo.

Če ste zasvojeni z alkoholom, se posvetujte z zdravnikom ali farmacevtom, preden vzamete to zdravilo.

Odmerek tega zdravila 60 mg bi pri odraslem s telesno maso 70 kg povzročil izpostavljenost 17 mg/kg etanola, kar lahko povzroči povečanje koncentracije alkohola v krvi za približno 2,8 mg/100 ml.

Za primerjavo: pri odraslem, ki popije en kozarec vina ali 500 ml piva, bo koncentracija alkohola v krvi približno 50 mg/100 ml.

Kontracepcija

Moški morajo med zdravljenjem in še 4 mesece po prenehanju zdravljenja s kabazitakselom uporabljati kontracepcijo (glejte poglavje 4.6).

**4.5 Medsebojno delovanje z drugimi zdravili in druge oblike interakcij**

Študije *in vitro* so pokazale, da se kabazitaksel v glavnem presnovi s CYP3A4 (80 % do 90 %) (glejte poglavje 5.2)

Zaviralci CYP3A

Ponavljajoča se uporaba ketokonazola (400 mg enkrat na dan), ki je močan zaviralec CYP3A, je povzročila 20 % zmanjšanje očistka kabazitaksela; to ustreza 25 % povečanju AUC.

Sočasni uporabi močnih zaviralcev CYP3A (npr. ketokonazola, itrakonazola, klaritromicina, indinavirja, nefazodona, nelfinavirja, ritonavirja, sakvinavirja, telitromicina, vorikonazola) se je treba izogibati, ker lahko pride do povečanja koncentracije kabazitaksela v plazmi (glejte poglavji 4.2 in 4.4).

Sočasna uporaba zmernega zaviralca CYP3A aprepitanta ni vplivala na očistek kabazitaksela.

Induktorji CYP3A

Ponavljajoče se uporaba rifampina (600 mg enkrat na dan), ki je močan induktor CYP3A, je povečala očistek kabazitaksela za 21 %; to ustreza zmanjšanju AUC za 17 %.

Sočasni uporabi močnih induktorjev CYP3A (npr. fenitoina, karbamazepina, rifampina, rifabutina, rifapentina, fenobarbitala) se je treba izogibati, ker lahko pride do zmanjšanja koncentracije kabazitaksela v plazmi (glejte poglavji 4.2 in 4.4). Poleg tega naj bolniki ne uporabljajo šentjanževke.

OATP1B1

S študijami *in vitro* so dokazali tudi, da kabazitaksel zavira transportne beljakovine, t.i. organske anionske prenašalne polipepetide (OATP1B1). Tveganje medsebojnega delovanja s substrati OATP1B1 (npr. statini, valsartan, repaglinid) je možno predvsem v času trajanja infuzije (1 uro) in do 20 minut po koncu infuzije. Pred jemanjem substratov OATP1B1 se priporoča časovni interval 12 ur pred infuzijo in vsaj 3 ure po koncu infuzije.

Cepljenja

Uporaba živih ali živih oslabljenih cepiv pri bolnikih, ki so imunsko oslabeli zaradi kemoterapije, lahko povzroči resne okužbe ali okužbe s smrtnim izidom. Pri bolnikih, ki prejemajo kabazitaksel, se je treba izogibati cepljenju z živimi cepivi. Uporabiti je mogoče mrtva ali oslabljena (inaktivirana) cepiva, toda odziv na takšna cepiva je lahko manjši.

**4.6 Plodnost, nosečnost in dojenje**

Kontracepcija

Zaradi genotoksičnega potenciala kabazitaksela (glejte poglavje 5.3) morajo moški med zdravljenjem in še 4 mesece po prenehanju zdravljenja s kabazitakselom uporabljati učinkovito metodo kontracepcije.

*Nosečnost*

Podatkov o uporabi kabazitaksela pri nosečnicah ni. Študije na živalih so pokazale toksične učinke na sposobnost razmnoževanja pri odmerkih, toksičnih za samice matere (glejte poglavje 5.3) ; pokazale so tudi, da kabazitaksel prehaja skozi placentno pregrado (glejte poglavje 5.3). Tako kot druga citotoksična zdravila lahko tudi kabazitaksel škoduje plodu izpostavljene nosečnice.

Uporaba kabazitaksela za ženske ni indicirana.

*Dojenje*

Razpoložljivi podatki o farmakokinetiki pri živalih kažejo, da se kabazitaksel in njegovi presnovki izločajo v mleku (glejte poglavje 5.3).

*Plodnost*

Študije na živalih so pokazale, da kabazitaksel vpliva na reproduktivni sistem pri podganjih in pasjih samcih, ne da bi funkcijsko vplival na plodnost (glejte poglavje 5.3). Pri človeku ni mogoče izključiti vpliva na plodnost moških glede na farmakološko delovanje taksanov, njihovega genotoksičnega potenciala z anevgenskim mehanizmom in vpliva več spojin iz te skupine na plodnost v študijah na živalih.

Priporočljivo je, da se s kabazitakselom zdravljeni moški pred zdravljenjem posvetujejo o shranitvi semena.

**4.7 Vpliv na sposobnost vožnje in upravljanja strojev**

Kabazitaksel ima zmeren vpliv na sposobnost vožnje in upravljanja s stroji, ker lahko povzroči utrujenost in omotico. Bolnikom je treba naročiti, naj ne vozijo in ne upravljajo s stroji, če se jim med zdravljenjem pojavijo ti neželeni učinki.

* 1. **Neželeni učinki**

Povzetek varnostnega profila

Varnost kabazitaksela v kombinaciji s prednizonom ali prednizolonom so ocenili v 3 randomiziranih, odprtih, kontroliranih študijah (TROPIC, PROSELICA in CARD) pri skupaj 1092 bolnikih z metastatskim, na kastracijo odpornim rakom prostate, ki so v randomizirani, odprti kontrolirani študiji 3. faze prejemali 25 mg/m2 kabazitaksela enkrat na 3 tedne. Bolniki so mediano prejeli od 6 do 7 ciklusov kabazitaksela.

Pojavnosti iz združene analize teh 3 preskušanj so prikazane spodaj in na tabelaričnem seznamu.

Najpogostejši neželeni učinki vseh stopenj so bili anemija (99,0 %), levkopenija (93,0 %),

nevtropenija (87,9 %), trombocitopenija (41,1 %), driska (42,1 %), utrujenost (25,0 %) in astenija (15,4 %). Najpogostejši neželeni učinki ≥ 3. stopnje, ki so se pojavili pri vsaj 5 % bolnikov, so bili nevtropenija (73,1 %), levkopenija (59,5 %), anemija (12,0 %), febrilna nevtropenija (8,0 %) in driska (4,7 %).

Pogostnost prenehanja zdravljenja zaradi neželenih učinkov je bila pri bolnikih, ki so prejemali kabazitaksel, v vseh 3 študijah podobna (18,3 % v študiji TROPIC, 19,5 % v študiji PROSELICA in 19,8 % v študiji CARD). Najpogostejši neželeni učinki (> 1,0 %), ki so povzročili prenehanje zdravljenja s kabazitakselom, so bili hematurija, utrujenost in nevtropenija.

Tabelaričen seznam neželenih učinkov

Neželeni učinki so navedeni v preglednici 2 po organskih sistemih in kategorijah pogostnosti MedDRA. Znotraj vsake skupine, je pogostnost neželenih učinkov navedena po padajoči resnosti. Izrazitost neželenih učinkov je ocenjena po skupnih merilih toksičnosti CTCAE 4.0 (stopnja ≥ 3 = S ≥ 3). Pogostnosti temeljijo na vseh stopnjah in so opredeljene kot: zelo pogosti (≥ 1/10), pogosti (≥ 1/100 do < 1/10), občasni (≥ 1/1.000 do < 1/100), redki (≥ 1/10.000 do < 1/1.000), zelo redki (< 1/10.000), ni znano (ni mogoče oceniti iz razpoložljivih podatkov).

Preglednica 2: Opisani neželeni učinki in hematološke nepravilnosti med zdravljenjem z kabazitakselom skupaj s prednizonom ali prednizolonom iz združene analize (n = 1092)

| **Organski sistemi po MedDRA** | **Neželeni učinek** | **Vse stopnje****n (%)** | **>3. stopnje****n (%)** |
| --- | --- | --- | --- |
|  |  | **Zelo pogosti** | **Pogosti** | **Občasni** |  |
| Infekcijske in parazitske bolezni | nevtropenična okužba/sepsa\* |  | 48 (4,4) |  | 42 (3,8) |
|  | septični šok |  |  | 10 (0,9) | 10 (0,9) |
|  | sepsa |  | 13 (1,2) |  | 13 (1,2) |
| celulitis |  |  | 8 (0,7) | 3 (0,3) |
| okužbe sečil |  | 103 (9,4) |  | 19 (1,7) |
| gripa |  | 22 (2,0) |  | 0 |
| cistitis |  | 22 (2,0) |  | 2 (0,2) |
| okužba zgornjih dihal |  | 23 (2,1) |  | 0 |
| herpes zoster |  | 14 (1,3) |  | 0 |
| kandidoza |  | 11 (1,0) |  | 1 (< 0,1) |
| Bolezni krvi in limfatičnega sistema | nevtropenijaa\* | 950 (87,9) |  |  | 790 (73,1) |
| anemija a | 1073 (99,0) |  |  | 130 (12,0) |
| levkopenijaa | 1008 (93,0) |  |  | 645 (59,5) |
| trombocitopenijaa | 478 (44,1) |  |  | 44 (4,1) |
| febrilna nevtropenija |  | 87 (8,0) |  | 87 (8,0) |
| Bolezni imunskega sistema | preobčutljivost |  |  | 7 (0,6) | 0 |
| Presnovne in prehranske motnje | zmanjšan apetit | 192 (17,6) |  |  | 11 (1,0) |
| dehidracija |  | 27 (2,5) |  | 11 (1,0) |
| hiperglikemija |  | 11 (1,0) |  | 7 (0,6) |
| hipokaliemija |  |  | 8 (0,7) | 2 (0,2) |
| Psihiatrične motnje | nespečnostt |  | 45 (4,1) |  | 0 |
| anksioznost |  | 13 (1,2) |  | 0 |
| stanje zmedenosti |  | 12 (1,1) |  | 2 (0,2) |
| Bolezni živčevja | dizgvezija |  | 64 (5,9) |  | 0 |
|  | motnje okusa |  | 56 (5,1) |  | 0 |
|  | periferna nevropatija |  | 40 (3,7) |  | 2 (0,2) |
| periferna senzorična nevropatija |  | 89 (8,2) |  | 6 (0,5) |
| polinevropatija |  |  | 9 (0,8) | 2 (0,2) |
| parestezija |  | 46 (4,2) |  | 0 |
| hipestezija |  | 18 (1,6) |  | 1 (< 0,1) |
|  | omotica |  | 63 (5,8) |  | 0 |
| glavobol |  | 56 (5,1) |  | 1 (< 0,1) |
| letargija |  | 15 (1,4) |  | 1 (< 0,1) |
|  | išias |  |  | 9 (0,8) | 1 (< 0,1) |
| Očesne bolezni | konjunktivitis |  | 11 (1,0) |  | 0 |
| močnejše solzenje |  | 22 (2,0) |  | 0 |
| Ušesne bolezni, vključno z motnjami labirinta | tinitus |  |  | 7 (0,6) | 0 |
| vrtoglavica |  | 15 (1,4) |  | 1 (< 0,1) |
| Srčne bolezni\* | atrijska fibrilacija |  | 14 (1,3) |  | 5 (0,5) |
| tahikardija |  | 11 (1,0) |  | 1 (< 0,1) |
| Žilne bolezni | hipotenzija |  | 38 (3,5) |  | 5 (0,5) |
| globoka venska tromboza |  | 12 (1,1) |  | 9 (0,8) |
| hipertenzija |  | 29 (2,7) |  | 12 (1,1) |
| ortostatska hipertenzija |  |  | 6 (0,5) | 1 (< 0,1) |
| valovi vročine |  | 23 (2,1) |  | 1 (< 0,1) |
| zardevanje |  |  | 9 (0,8) | 0 |
| Bolezni dihal, prsnega koša in mediastinalnega prostora | dispneja |  | 97 (8,9) |  | 9 (0,8) |
| kašelj |  | 79 (7,2) |  | 0 |
| orofaringealna bolečina |  | 26 (2,4) |  | 1 (< 0,1) |
| pljučnica |  | 26 (2,4) |  | 16 (1,5) |
|  | pljučna embolija |  | 30 (2,7) |  | 23 (2,1) |
| Bolezni prebavil | driska | 460 (42,1) |  |  | 51 (4,7) |
| navzea | 347 (31,8) |  |  | 14 (1,3) |
| bruhanje | 207 (19,0) |  |  | 14 (1,3) |
| zaprtost | 202 (18,5) |  |  | 8 (0,7) |
| bolečine v trebuhu |  | 105 (9,6) |  | 15 (1,4) |
| dispepsija |  | 53 (4,9) |  | 0 |
|  | bolečine v zgornjem delu trebuha |  | 46 (4,2) |  | 1 (< 0,1) |
|  | hemoroidi |  | 22 (2,0) |  | 0 |
| gastroezofagealna refluksna bolezen |  | 26 (2,4) |  | 1 (< 0,1) |
| krvavitev iz danke |  | 14 (1,3) |  | 4 (0,4) |
| suha usta |  | 19 (1,7) |  | 2 (0,2) |
| napihnjenost v trebuhu |  | 14 (1,3) |  | 1 (< 0,1) |
|  | stomatitis |  | 46 (4,2) |  | 2, (0,2) |
|  | ileus\* |  |  | 7 (0,6) | 5 (0,5) |
|  | gastritis |  |  | 10 (0,9) | 0 |
|  | kolitis\* |  |  | 10 (0,9) | 5 (0,5) |
|  | gastrointestinalna perforacija |  |  | 3 (0,3) | 1 (< 0,1) |
|  | gastrointestinalna krvavitev |  |  | 2 (0,2) | 1 (< 0,1) |
| Bolezni kože in podkožja | alopecija |  | 80 (7,3) |  | 0 |
| suha koža |  | 23 (2,1) |  | 0 |
| eritem |  |  | 8 (0,7) | 0 |
|  | bolezni nohtov |  | 18 (1,6) |  | 0 |
| Bolezni mišično-skeletnega sistema in vezivnega tkiva | bolečine v hrbtu | 166 (15,2) |  |  | 24 (2,2) |
| artralgija |  | 88 (8,1) |  | 9 (0,8) |
| bolečina v okončini |  | 76 (7,0) |  | 9 (0,8) |
| spazmi mišic |  | 51 (4,7) |  | 0 |
| mialgija |  | 40 (3,7) |  | 2 (0,2) |
| mišično-skeletna prsna bolečina |  | 34 (3,1) |  | 3 (0,3) |
|  | mišična šibkost |  | 31 (2,8) |  | 1 (0,2) |
|  | bolečina ledveno |  | 17 (1,6) |  | 5 (0,5) |
| Bolezni sečil  | akutna odpoved ledvic |  | 21 (1,9) |  | 14 (1,3) |
| odpoved ledvic |  |  | 8 (0,7) | 6 (0,5) |
| dizurija |  | 52 (4,8) |  | 0 |
| ledvična kolika |  | 14 (1,3) |  | 2 (0,2) |
| hematurija | 205 (18,8) |  |  | 33 (3,0) |
| polakisurija |  | 26 (2,4) |  | 2 (0,2) |
| hidronefroza |  | 25 (2,3) |  | 13 (1,2) |
| zastoj urina |  | 36 (3,3) |  | 4 (0,4) |
| inkontinenca urina |  | 22 (2,0) |  | 0 |
| obstrukcija sečevoda |  |  | 8 (0,7) | 6 (0,5) |
| Motnje reprodukcije in dojk | bolečine v predelu medenice |  | 20 (1,8) |  | 5 (0,5) |
| Splošne težave in spremembe na mestu aplikacije | utrujenost | 333 (30,5) |  |  | 42 (3,8) |
| atenija | 227 (20,8) |  |  | 32 (2,9) |
| pireksija |  | 90 (8,2) |  | 5 (0,5) |
| periferni edemi |  | 96 (8,8) |  | 2 (0,2) |
| vnetje sluznice |  | 23 (2,1) |  | 1 (< 0,1)  |
| bolečina |  | 36 (3,3) |  | 7 (0,6) |
| bolečina v prsih |  | 11 (1,0) |  | 2 (0,2) |
| edemi |  |  | 8 (0,7) | 1 (< 0,1)  |
| mrzlica |  | 12 (1,1) |  | 0 |
| splošno slabo počutje |  | 21 (1,9) |  | 0 |
| Preiskave | zmanjšanje telesne mase |  | 81 (7,4) |  | 0 |
| zvišanje aspartat-aminotransferaze |  | 13 (1,2) |  | 1 (< 0,1) |
| zvišanje transaminaz |  |  | 7 (0,6) | 1 (< 0,1) |

a na podlagi laboratorijskih vrednosti

\*Glejte podroben opis spodaj.

Opis izbranih neželenih učinkov

*Nevtropenija in povezani klinični dogodki*

Ugotovljeno je, da uporaba G-CSF zmanjša incidenco in izrazitost nevtropenije (glejte poglavji 4.2 in 4.4).

Pojavnost nevtropenije ≥ 3. stopnje na podlagi laboratorijskih podatkov se je razlikovala glede na uporabo G-CSF in je segala od 44,7 % do 76,7 %; pojavnost je bila najnižja, če je bila uporabljena profilaksa z G-CSF. Podobno je pojavnost febrilne nevtropenije ≥ 3. stopnje segala od 3,2 % do 8,6 %.

O nevtropeničnih zapletih (vključno s febrilno nevtropenijo, nevtropenično okužbo/sepso in nevtropeničnim kolitisom), ki so bili v nekaterih primerih smrtni, so poročali pri 4,0 % bolnikov, če je bila uporabljena primarna profilaksa z G-CSF, sicer pa pri 12,8 % bolnikov.

*Srčne bolezni in motnje srčnega ritma*

V združeni analizi so o srčnih dogodkih poročali pri 5,5 % bolnikov, od katerih jih je 1,1 % imelo motnje srčnega ritma ≥ 3. stopnje. Pojavnost tahikardije je bila med prejemniki kabazitaksela 1,0 %, od tega manj kot 0,1 % ≥ 3. stopnje. Pojavnost atrijske fibrilacije je bila 1,3 %. O srčnem popuščanju so poročali pri 2 bolnikih (0,2 %), pri enem od teh s smrtnim izidom. Fibrilacija prekatov s smrtnim izidom je bila opisana pri 1 bolniku (0,3 %) in zastoj srca pri 2 bolnikih (0,5 %). Po raziskovalčevi oceni noben dogodek ni bil povezan.

*Hematurija*

V združeni analizi so hematurijo vseh stopenj pri odmerku 25 mg/m2 opažali v 18,8 % (glejte poglavje 5.1). V skoraj polovici dokumentiranih primerov so bili ugotovljeni moteči vzroki, npr. napredovanje bolezni, instrumentacija, okužba ali zdravljenje z antikoagulansi/NSAID/acetilsalicilno kislino.

*Druge laboratorijske nepravilnosti*

V združeni analizi je bila pojavnost ≥ 3. stopnje anemije 12,0 %, zvišanja AST 1,3 %, zvišanja ALT 1,0 % in zvišanja bilirubina 0,5 %.

Bolezni prebavil

Opažali so kolitis (vključno z enterokolitisom in nevtropeničnim enterokolitisom) in gastritis. Opisani so bili tudi gastrointestinalna krvavitev, gastrointestinalna perforacija in ileus (zapora črevesa) (glejte poglavje 4.4).

*Bolezni dihal*

Z neznano pogostnostjo (pogostnosti iz razpoložljivih podatkov ni mogoče oceniti) so poročali o intersticijski pljučnici/pnevmonitisu in intersticijski pljučni bolezni, včasih s smrtnim izidom (glejte poglavje 4.4).

*Bolezni sečil*

Občasno so poročali o cistitisu zaradi pojava pomnjenja obsevanja ("radiation recall"), vključno s hemoragičnim cistitisom.

Pediatrična populacija

Glejte poglavje 4.2

Druge posebne populacije

*Starejša populacija*

Od 1092 bolnikov, ki so v študijah raka prostate prejemali 25 mg/m2 kabazitaksela, je bilo 755 bolnikov starih 65 let ali več, vključno z 238 bolniki, starejšimi od 75 let. Deleži naslednjih nehematoloških neželenih učinkov so bili pri bolnikih v starosti 65 let ali več za ≥ 5 % večji kot pri mlajših bolnikih: utrujenost (33,5 % v prim. z 23,7 %), astenija (23,7 % v prim. s 14,2 %), zaprtost (20,4 % v prim. s 14,2 %) in dispneja (10,3 % v prim. s 5,6 %). Tudi deleža nevtropenije (90,9 % v prim. z 81,2 %) in trombocitopenije (48,8 % v prim. s 36,1 %) sta bila pri bolnikih v starosti 65 let za 5 % večja kot pri mlajših bolnikih. Nevtropenija in febrilna nevtropenija ≥ 3. stopnje sta bila učinka, katerih delež se je med starostnima skupinama najbolj razlikoval (pri bolnikih v starosti ≥ 65 let je bil delež prve za 14 % in druge za 4 % višji kot pri bolnikih v starosti < 65 let) (glejte poglavji 4.2 in 4.4).

Poročanje o domnevnih neželenih učinkih

Poročanje o domnevnih neželenih učinkih zdravila po izdaji dovoljenja za promet je pomembno. Omogoča namreč stalno spremljanje razmerja med koristmi in tveganji zdravila. Od zdravstvenih delavcev se zahteva, da poročajo o katerem koli domnevnem neželenem učinku zdravila na nacionalni center za poročanje, ki je naveden v [Prilogi V](http://www.ema.europa.eu/docs/en_GB/document_library/Template_or_form/2013/03/WC500139752.doc).

**4.9 Preveliko odmerjanje**

Za kabazitaksel ni znanega antidota. Predvideni zapleti prevelikega odmerjanja bi obsegali poslabšanje neželenih učinkov, npr. supresije kostnega mozga in gastrointestinalnih težav.

V primeru prevelikega odmerjanja je treba bolnika namestiti v posebno enoto in ga natančno kontrolirati. Po odkritju prevelikega odmerjanja mora bolnik čim prej dobiti terapevtski G-CSF.Uporabiti je treba druge ustrezne simptomatske ukrepe.

**5. FARMAKOLOŠKE LASTNOSTI**

**5.1 Farmakodinamične lastnosti**

Farmakoterapevtska skupina: zdravila z delovanjem na novotvorbe (citostatiki), taksani. Oznaka ATC: L01CD04

Mehanizem delovanja

Kabazitaksel je zdravilo z delovanjem na novotvorbe. Deluje tako, da poruši celično mikrotubularno mrežje. Kabazitaksel se veže na tubulin in pospešuje združevanje tubulina v mikrotubule, hkrati pa zavre njihovo razgrajevanje. To povzroči stabilizacijo mikrotubulov s posledičnim zavrtjem celičnih funkcij v mitozi in interfazi.

Farmakodinamski učinki

Kabazitaksel je pokazal širok spekter protitumorskega delovanja proti napredovalim človeškim tumorjem, presajenim mišim. Kabazitaksel je aktiven v tumorjih, občutljivih za docetaksel. Poleg tega se je izkazal za aktivnega v tumorskih modelih, neobčutljivih za kemoterapijo, vključno z docetakselom.

Klinična učinkovitost in varnost

Učinkovitost in varnost kabazitaksela v kombinaciji s prednizonom ali prednizolonom so ocenili v randomizirani, odprti mednarodni multicentrični študiji III. faze (študija EFC6193) pri bolnikih z metastatskim, na kastracijo odpornim rakom prostate, predhodno zdravljenih s shemo, ki je obsegala docetaksel.

Celokupno preživetje (CP) je bilo primarni opazovani dogodek učinkovitosti v študiji.

Sekundarni opazovani dogodki so vključevali preživetje brez napredovanja [PBN (opredeljeno kot čas od randomizacije do napredovanja tumorja, napredovanja prostatično specifičnega antigena (PSA), napredovanja bolečin ali smrti zaradi kateregakoli razloga, kar od tega se je zgodilo najprej], delež odziva tumorja na podlagi meril RECIST (*Response Evaluation Criteria in Solid Tumours*), napredovanje PSA (opredeljeno kot ≥ 25 % porast PSA pri neodzivnih oz. > 50 % porast PSA pri odzivnih), odziv PSA (zmanjšanje koncentracije PSA v serumu za vsaj 50 %), napredovanje bolečin [ocenjeno z lestvico PPI (*Present Pain Intensity*) iz McGill-Melzackovega vprašalnika in s točkovno oceno AS (*Analgesic Score*) in odziv bolečin (opredeljen kot 2-točki večje zmanjšanje izhodiščnega medianega PPI brez sočasnega povečanja AS ali kot ≥ 50 % zmanjšanje uporabe analgetika od izhodiščne povprečne AS brez hkratnega povečanja bolečin).

Skupaj 755 bolnikov je bilo randomiziranih bodisi na prejemanje kabazitaksela 25 mg/m2 intravensko na 3 tedne za največ 10 ciklusov skupaj s prednizonom ali prednizolonom 10 mg peroralno na dan (n = 378) bodisi na prejemanje mitoksantrona 12 mg/m2 intravensko na 3 tedne za največ 10 ciklusov s prednizonom ali prednizolonom 10 mg peroralno na dan (n = 377).

Ta študija je vključila bolnike, starejše od 18 let z metastatskim, na kastracijo odpornim rakom prostate, z merljivo boleznijo po merilih RECIST ali z nemerljivo boleznijo, z naraščanjem koncentracije PSA ali pojavom novih lezij in s stanjem zmogljivosti od 0 do 2 po ECOG (*Eastern Cooperative Oncology Group*). Bolniki so morali imeti število nevtrofilcev > 1.500/mm3 in trombocitov > 100.000/mm3, hemoglobin > 10 g/dl, kreatinin < 1,5-kratno ZNM, celotni bilirubin < 1‑kratno ZNM ter AST in ALT < 1,5-kratno ZNM.

V študijo niso bili vključeni bolniki s kongestivnim srčnim popuščanjem, bolniki z miokardnim infarktom v zadnjih 6 mesecih in bolniki z neobvladanimi motnjami srčnega ritma, angino pektoris in/ali hipertenzijo.

Osnovne značilnosti, vključno s starostjo, raso in stanjem zmogljivosti po ECOG (0 do 2), so bile med terapevtskima krakoma uravnotežene. V skupini, ki je prejemala kabazitaksel, je bila povprečna starost 68 let (razpon: od 46 do 92) in porazdelitev po rasah 83,9 % belcev, 6,9 % azijskega/orientalskega porekla, 5,3 % črncev in 4 % drugih.

Mediano število ciklusov v skupini s kabazitakselom je bilo 6 in v skupini z mitoksantronom 4. Delež bolnikov, ki so dokončali raziskovano zdravljenje (10 ciklusov), je bil v skupini s kabazitakselom 29,4 % in v primerjalni skupini 13,5 %.

Celokupno preživetje je bilo značilno daljše s kabazitakselom kot z mitoksantronom (15,1 mesece v primerjavi z 12,7 meseca), s 30 % zmanjšanjem tveganja smrti v primerjavi z mitoksantronom (glejte preglednico 3 in sliko 1).

Podskupina z 59 bolniki, ki so predhodno prejeli kumulativni odmerek docetaksela <225 mg/m² (29 bolnikov v kraku s kabazitakselom, 30 bolnikov v kraku z mitoksantronom). V omenjeni skupini ni bilo značilne razlike v celotnem preživetju (ROg (95% IZ) 0,96 (0,49-1,86))

Preglednica 3 – Učinkovitost kabazitaksela v študiji EFC6193 pri zdravljenju bolnikov z metastatskim, na kastracijo odpornim rakom prostate

|  |  |  |
| --- | --- | --- |
|  | **kabazitaksel + prednizon****n = 378** | **mitoksantron + prednizon****n = 377** |
| **Celotno preživetje** |  |  |
| Število umrlih bolnikov (%) | 234 (61,9 %) | 279 (74 %) |
| Mediano preživetje (meseci) (95 % IZ) | 15,1 (14,1–16,3) | 12,7 (11,6–13,7) |
| Razmerje ogroženosti (ROg)1 (95 % IZ) | 0,70 (0,59–0,83) |
| vrednost p | < 0,0001 |

1Razmerje ogroženosti je ocenjeno s Coxovim modelom; razmerje ogroženosti, manjše od 1, je v korist kabazitaksela.

Slika 1: Kaplan-Meierjevi krivulji preživetja (EFC6193)



**Čas (meseci)**

 kabazitaksel + prednizon

Število ogroženih

mitoksantron + prednizon

**Delež celokupnega preživetja**

kabazitaksel + prednizon

mitoksantron + prednizon

V kraku s kabazitakselom je bilo PBN boljše kot v kraku z mitoksantronom: 2,8 (2,4–3,0) meseca v primerjavi z 1,4 (1,4–1,7) meseca, ROg (95 % IZ) 0,74 (0,64–0,86), p < 0,0001.

V kraku s kabazitakselom je bil delež odziva tumorja značilno večji (14,4 %, 95 % IZ:
9,6–19,3) kot v kraku z mitoksantronom (4,4 %, 95 % IZ: 1,6–7,2), p = 0,0005.

Sekundarni opazovani dogodki PSA so bili v kraku s kabazitakselom pozitivni. V kraku s kabazitakselom je bilo mediano napredovanje PSA 6,4 mesece (95 % IZ: 5,1–7,3) in v kraku z mitoksantronom 3,1 meseca (95 % IZ: 2,2–4,4), ROg 0,75 meseca (95 % IZ: 0,63–0,90), p = 0,0010. Odziv PSA je bil pri bolnikih, ki so prejemali kabazitaksel, 39,2 % (95 % IZ: 33,9–44,5) in pri bolnikih, ki so prejemali mitoksantron, 17,8 % (95 % IZ: 13,7–22,0), p = 0,0002.

Terapevtska kraka se nista statistično značilno razlikovala glede napredovanja bolečin in odziva bolečin.

V multicentrični mednarodni randomizirani, odprti študiji neinferiornosti III. faze (študija EFC11785) so 1200 bolnikov z metastatskim, na kastracijo odpornim rakom prostate, predhodno zdravljenih s shemo, ki je vključevala docetaksel, randomizirali na prejemanje ali 25 mg/m2 (n = 602) ali 20 mg/m2 (n = 598) kabazitaksela. Primarni opazovani dogodek učinkovitosti je bilo celokupno preživetje (OS).

Študija je dosegla svoj primarni cilj in je dokazala neinferiornost 20 mg/m2 kabazitaksela v primerjavi s 25 mg/m2 (glejte preglednico 4). Odziv PSA se je pojavil pri statistično značilno večjem deležu (p < 0,001) bolnikov v skupini s 25 mg/m2 (42,9 %) kot v skupini z 20 mg/m2 (29,5 %). Pri bolnikih, ki so prejemali odmerek 20 mg/m2, je bilo tveganje za napredovanje PSA statistično značilno večje kot pri tistih, ki so prejemali odmerek 25 mg/m2 (razmerje ogroženosti 1,195, 95 % IZ: 1,025 do 1,393). Glede drugih sekundarnih opazovanih dogodkov (PFS, odziv tumorja in bolečin, napredovanje tumorja in bolečin in štirih podkategorij FACT-P) ni bilo statistično značilnih razlik.

Preglednica 4 ­ Celokupno preživetje v študiji EFC11785 v skupini s 25 mg/m2 kabazitaksela in skupini z 20 mg/m2 kabazitaksela (analiza z-namenom-zdravljenja) – primarni opazovani dogodek učinkovitosti

|  |  |  |
| --- | --- | --- |
|  | **CBZ20 + PRED****n = 598** | **CBZ25 + PRED****n = 602** |
| **Celokupno preživetje** |  |  |
| Število smrti, n (%) | 497 (83,1 %) | 501 (83,2%) |
| Mediano preživetje (95 % IZ) (meseci) | 13,4 (12,19 do 14,88) | 14,5 (13,47 do 15,28) |
| Razmerje ogroženostia  |  |  |
|  v prim. s CBZ25 + PRED | 1,024 | - |
|  1-stranski 98,89 % ZIZ | 1,184 | - |
|  1-stranski 98,89 % SIZ | 0,922 | - |

CBZ20 = kabazitaksel 20 mg/m2, CBZ25 = kabazitaksel 25 mg/m2, PRED = prednizon/prednizolon

IZ = interval zaupanja, SIZ = spodnja meja intervala zaupanja, ZIZ = zgornja meja intervala zaupanja

1. Razmerje ogroženosti je ocenjeno s Coxovim regresijskim modelom sorazmernih ogroženosti. Razmerje ogroženosti < 1 pomeni manjše tveganje z odmerkom kabazitaksela 20 mg/m2 kot s 25 mg/m2.

Varnostne značilnosti 25 mg/m2 kabazitaksela so bile v študiji EFC11785 kakovostno in količinsko podobne kot v študiji EFC6193. Študija EFC11785 je dokazala boljše varnostne značilnosti odmerka 20 mg/m2 kabazitaksela.

Preglednica 5 ­ Povzetek podatkov o varnosti za skupino z odmerkom kabazitaksela 25 mg/m2 v primerjavi s skupino z odmerkom kabazitaksela 20 mg/m2 v študiji EFC11785

|  |  |  |
| --- | --- | --- |
|  | CBZ20 + PREDn = 580 | CBZ25 + PREDn = 595 |
| Mediano število ciklusov/mediano trajanje zdravljenja | 6/ 18 tednov | 7/ 21 tednov |
| Število bolnikov z zmanjšanjem odmerkan (%) | Z 20 na 15 mg/m2: 58 (10,0 %)S 15 na 12 mg/m2: 9 (1,6 %) | S 25 na 20 mg/m2: 128 (21,5 %)Z 20 na 15 mg/m2: 19 (3,2 %)S 15 na 12 mg/m2: 1 (0,2 %) |
| **Neželenih učinkov vseh stopenj**a (%) |  |
| Diareja | 30,7 | 39,8 |
| Slabost | 24,5 | 32,1 |
| Utrujenost | 24,7 | 27,1 |
| Hematurija | 14,1 | 20,8 |
| Astenija | 15,3 | 19,7 |
| Zmanjšan apetit | 13,1 | 18,5 |
| Bruhanje | 14,5 | 18,2 |
| Konstipacija | 17,6 | 18,0 |
| Bolečine v hrbtu | 11,0 | 13,9 |
| Klinična nevtropenija | 3,1 | 10,9 |
| Okužba sečil | 6,9 | 10,8 |
| Periferna senzorična nevropatija | 6,6 | 10,6 |
| Disgevzija | 7,1 | 10,6 |
| **Neželeni učinki ≥ 3. stopnje**b (%) |  |
| Klinična nevtropenija | 2,4 | 9,6 |
| Febrilna nevtropenija | 2,1 | 9,2 |
| **Hematološke nepravilnosti**c (%) |  |
| Nevtropenija ≥ 3. stopnje | 41,8 | 73,3 |
| Anemija ≥ 3. stopnje | 9,9 | 13,7 |
| Trombocitopenija ≥ 3. stopnje | 2,6 | 4,2 |

CBZ20 = kabazitaksel 20 mg/m2, CBZ25 = kabazitaksel 25 mg/m2, PRED = prednizon/prednizolon

1. Neželeni učinki vseh stopenj z incidenco nad 10 %
2. Neželeni učinki ≥ 3. stopnje z incidenco nad 5 %
3. Na podlagi laboratorijskih vrednosti

Izvedli so prospektivno, multinacionalno, randomizirano, z učinkovino kontrolirano, odprto (neslepljeno) študijo IV. faze (študija LPS14201/CARD). Študija je zajela je 255 bolnikov z metastatskim, proti kastraciji odpornim rakom prostate (mCRPC), ki so bili predhodno (v kakršnem koli zaporedju) zdravljeni s shemo, ki je vključevala docetaksel, in antiandrogenskim zdravilom (abirateron ali enzalutamid, z napredovanjem bolezni v 12 mesecih po začetku zdravljenja). Bolnike so randomizirali ali na prejemanje zdravila KABAZITAKSEL 25 mg/m2 na 3 tedne v kombinaciji z 10 mg prednizona/prednizolona na dan (n = 129) ali na prejemanje antiandrogenskega zdravila (abiraterona 1000 mg enkrat na dan v kombinaciji s 5 mg prednizona/prednizolona dvakrat na dan ali enzalutamida 160 mg enkrat na dan) (n = 126). Primarni opazovani dogodek je bilo radiografsko preživetje brez napredovanja bolezni (rPFS), kot ga opredeljuje delovna skupina PCWG2 (*Prostate Cancer Working Group-2*). Sekundarni opazovani dogodki so vključevali celokupno preživetje, preživetje brez napredovanja bolezni, odziv PSA in odziv tumorja.

Demografske in izhodiščne značilnosti so bile med terapevtskima skupinama dobro uravnotežene. Izhodiščno je bila mediana starost 70 let, 95 % bolnikov je imelo stanje zmogljivosti ECOG 0 do 1 in mediana Gleasonova ocena je bila 8. Enainšestdeset odstotkov (61 %) bolnikov je predhodno prejemalo antiandrogensko zdravilo po predhodnem docetakselu.

Študija je dosegla svoj primarni opazovani dogodek: rPFS je bilo z zdravilom KABAZITAKSEL značilno daljše kot z antiandrogenskim zdravilom (8,0 mesecev v primerjavi s 3,7 meseca) in tveganje za radiografsko napredovanje je bilo za 46 % manjše kot z antiandrogenskim zdravilom (glejte preglednico 6 in sliko 2).

Preglednica 6. Učinkovitost zdravila KABAZITAKSEL v študiji CARD za zdravljenje bolnikov z metastatskim, proti kastraciji odpornim rakom prostate (analiza populacije z-namenom-zdravljenja) – radiografsko preživetje brez napredovanja bolezni (rPFS)

|  |  |  |
| --- | --- | --- |
|  | Zdravilo KABAZITAKSEL+ prednizon/prednizolon + G-CSFn = 129 | Antiandrogensko zdravljenje:Abirateron + prednizon/prednizolonalienzalutamidn = 126 |
| Število dogodkov na datum zamejitve (%) | 95 (73,6%) | 101 (80,2 %) |
| Mediano rPFS (meseci) (95 % IZ) | 8,0 (od 5,7 do 9,2) | 3,7 (od 2,8 do 5,1) |
| Razmerje ogroženosti (ROg) (95 % IZ) | 0,54 (od 0,40 do 0,73) |
| Vrednost p1 | < 0,0001 |

1stratificirani test log-rank, prag pomembnosti = 0,05

Slika 2 – Primarni opazovani dogodek: Kaplan-Meierjev prikaz radiografskega PFS (populacija ZNZ)



Pokončne črtice označujejo okrnjene podatke.

Načrtovana analiza rPFS po podskupinah na podlagi stratifikacijskih dejavnikov ob randomizaciji je pokazala razmerje ogroženosti 0,61 (95 % IZ: od 0,39 do 0,96) pri bolnikih, ki so predhodno prejemali antiandrogensko zdravilo pred docetakselom, in razmerje ogroženosti 0,48 (95 % IZ: od 0,32 do 0,70) pri bolnikih, ki so prehodno prejemali antiandrogensko zdravilo po docetakselu.

Zdravilo KABAZITAKSEL je bilo statistično superiorno primerjalnima antiandrogenskima zdraviloma za vse ključne opazovane dogodke (z zaščiteno vrednostjo alfa), vključno s celokupnim preživetjem (13,6 meseca z zdravilom KABAZITAKSEL in 11,0 mesecev z antiandrogenskim zdravilom, ROg 0,64,; 95 % IZ: 0,46 do 0,89, p = 0,008), preživetjem brez napredovanja bolezni (4,4 meseca z zdravilom KABAZITAKSEL in 2,7 meseca z antiandrogenskim zdravilom, ROg 0,52,; 95 % IZ: 0,40 do 0,68), potrjenim odzivom PSA (36,3 % z zdravilom KABAZITAKSEL in 14,3 % z antiandrogenskim zdravilom, p = 0,0003) in najboljšim odzivom tumorja (36,5 % z zdravilom KABAZITAKSEL in 11,5 z antiandrogenskim zdravilom, p = 0,004).

Varnostne značilnosti zdravila KABAZITAKSEL 25 mg/m2 v študiji CARD so se skladale z varnostnimi značilnostmi, ugotovljenimi v študijah TROPIC in PROSELICA (glejte poglavje 4.8). Pojavnost neželenih učinkov ≥ 3. stopnje je bila v skupini z zdravilom KABAZITAKSEL 53,2 % in v skupini z antiandrogenskim zdravilom 46,0 %. Pojavnost resnih neželenih učinkov ≥ 3. stopnje je bila v skupini z zdravilom KABAZITAKSEL 31,7 % in v skupini z antiandrogenskim zdravilom 37,1 %. Pojavnost trajnih prenehanj uporabe raziskovanega zdravila zaradi neželenih učinkov je bila v skupini z zdravilom KABAZITAKSEL 19,8 % in v skupini z antiandrogenskim zdravilom 8,1 %. Pojavnost neželenih učinkov s smrtnim izidom je bila v skupini z zdravilom KABAZITAKSEL 5,6 % in v skupini z antiandrogenskim zdravilom 10,5 %.

Pediatrična populacija

Evropska agencija za zdravila je odstopila od zahteve za predložitev rezultatov študij s kabazitakselom za vse podskupine pediatrične populacije, za indikacijo raka na prostati (glejte poglavje 4.2 za informacije o pediatrični uporabi).

Kabazitaksel so ovrednotili v odprti, multicentrični študij 1./2. faze, ki so jo izvedli pri skupno 39 pediatričnih bolnikih (starih od 4 do 18 let v tistem delu študije, ki je bil 1. faze, in od 3 do 16 let v tistem delu študije, ki je bil 2. faze). Druga faza ni pokazala učinkovitosti kabazitaksela v monoterapiji pri pediatrični populaciji s ponovnim ali refraktarnim difuznim intrinzičnim pontinim gliomom (DIPG) ali visokostopenjskim gliomom (HGG – *high grade glioma*), zdravljeni s 30 mg/m2.

**5.2 Farmakokinetične lastnosti**

Analiza populacijske farmakokinetike je bila opravljena pri 170 bolnikih, vključno z bolniki z napredovalimi parenhimskimi tumorji (n = 69), metastatskim rakom dojke (n = 34) in metastatskim rakom prostate (n = 67). Ti bolniki so prejemali kabazitaksel v odmerkih od 10 do 30 mg/m2 na teden ali na 3 tedne.

Absorpcija

Po 1-urni intravenski uporabi 25 mg/m2 kabazitaksela pri bolnikih z metastatskim rakom prostate (n = 67) je bila Cmax 226 ng/ml (koeficient variacije (KV): 107 %) in je bila dosežena na koncu 1‑urnega infundiranja (tmax). Povprečna AUC je bila 991 ng.h/ml (KV: 34 %).

Pri bolnikih z napredovalimi parenhimskimi tumorji (n = 126) v območju od 10 do 30 mg/m2 niso ugotovili večjega odstopanja od sorazmernosti odmerku.

Porazdelitev

Volumen porazdelitve v stanju dinamičnega ravnovesja (Vss) je bil 4870 l (2640 l/m2 za bolnika z mediano telesno površino 1,84 m2).

*In vitro* je bila vezava kabazitaksela na beljakovine v človeškem serumu 82–92 % in ni bila saturabilna do 50.000 ng/ml; to vključuje največjo koncentracijo, ugotovljeno v kliničnih študijah. Kabazitaksel je v glavnem vezan na človeški serumski albumin (82,0 %) in na lipoproteine (87,9 % pri HDL, 69,8 % pri LDL in 55,8 % pri VLDL). *In vitro* je bilo razmerje koncentracije v krvi in v plazmi za človeško kri od 0,90 do 0,99, kar kaže, da se je kabazitaksel enako porazdelil med krvjo in plazmo.

Biotransformacija

Kabazitaksel se izdatno presnovi v jetrih (> 95 %), predvsem z izoencimi CYP3A (80 % do 90 %). Kabazitaksel je glavna spojina, ki kroži v človeški plazmi. V plazmi so ugotovili sedem presnovkov (vključno s 3 aktivnimi presnovki O-demetilacije); glavni od njih doseže 5 % izpostavljenosti matičnemu zdravilu. Pri človeku se v urinu in blatu izloči okrog 20 presnovkov kabazitaksela.

Na podlagi študij *in vitro* je mogoče, da pri klinično pomembnih koncentracijah kabazitaksela obstaja tveganje zavrtja zdravil, ki so predvsem substrati CYP3A.

Vendar je klinična študija pokazala, da kabazitaksel (25 mg/m2 v eni sami 1-urni infuziji) ni spremenil plazemske koncentracije midazolama, ki je testni substrat CYP3A. Zato ni pričakovati, da bi sočasna uporaba substratov CYP3A in kabazitaksela pri bolnikih imela kakšen kliničen vpliv.

Ni pa možnega tveganja zavrtja zdravil, ki so substrati drugih encimov CYP (1A2, 2B6, 2C9, 2C8, 2C19, 2E1 in 2D6), in tudi ne možnega tveganja, da bi kabazitaksel povzročil indukcijo pri zdravilih, ki so substrati CYP1A, CYP2C9 in CYP3A. Kabazitaksel *in vitro* ni zavrl glavne poti biotransformacije varfarina v 7-hidroksivarfarin, ki poteka preko CYP2C9. Zato *in vivo* ni pričakovati farmakokinetičnega medsebojnega delovanja kabazitaksela na varfarin. *In vitro* kabazitaksel ni zavrl proti več zdravilom odpornih beljakovin (MRP) MRP1 in MRP2 ali prenašalcev organskih kationov (OCT1). Kabazitaksel je zavrl transport s P-glikoproteinom (PgP) (digoksin, vinblastin), z rezistenčnimi beljakovinami raka dojke (BCRP; *Breast Cancer Resistance Proteins*) (metotreksat) in z organskim anionskim prenašalnim polipepetidom 1B3 OATP1B3 (CCK8) v koncentracijah, ki so bile vsaj 15-krat tolikšne, kot so jih zabeležili v kliničnih okoliščinah; hkrati pa je kabazitaksel zavrl transport OATP1B1 (estradiol-17β-glukuronid) v koncentracijah, ki so bile le 5-krat tolikšne, kot so jih zabeležili v kliničnih okoliščinah. Zato tveganje medsebojnega delovanja s substrati MRP, OCT1, PgP, BCRP in OATP1B3 *in vivo* pri odmerku 25 mg/m2 ni verjetno. Tveganje medsebojnega delovanja s prenašalcem OATP1B1 je možno, predvsem v času trajanja infuzije (1 uro) in do 20 minut po koncu infuzije (glejte poglavje 4.5).

Izločanje

Po 1-urni intravenski infuziji [14C]-kabazitaksela v odmerku 25 mg/m2 pri bolnikih se je približno 80 % uporabljenega odmerka odstranilo v 2 tednih. Kabazitaksel se v glavnem izloči v blatu v obliki številnih presnovkov (76 % odmerka), na račun ledvičnega izločanja kabazitaksela in presnovkov pa gre manj kot 4 % odmerka (2,3 % kot nespremenjeno zdravilo v urinu).

Kabazitaksel ima velik plazemski očistek 48,5 l/h (26,4 l/h/m2 za bolnika z mediano telesno površino 1,84 m2) in dolg terminalni razpolovni čas 95 ur.

Posebne populacije

*Starejši bolniki*

V populacijski farmakokinetični analizi 70 bolnikov, starih 65 let in več (57 od 65 do 75 let in 13 starejših od 75 let), niso opazili vpliva starosti na farmakokinetiko kabazitaksela.

*Pediatrični bolniki*

Varnost in učinkovitost kabazitaksela pri otrocih in mladostnikih do 18 let nista ugotovljeni.

*Okvara jeter*

Kabazitaksel se odstranjuje predvsem z jetrno presnovo.

Namenska študija pri 43 bolnikih z rakom in okvaro jeter ni pokazala, da bi blaga (celokupni bilirubin > 1- do ≤ 1,5-kratna ZNM ali AST > 1,5-kratna ZNM) ali zmerna (celokupni bilirubin > 1,5- do ≤ 3,0‑kratna ZNM) okvara jeter vplivali na farmakokinetiko kabazitaksela. Največji tolerirani odmerek (MTD – maximally tolerated dose) kabazitaksela je bil 20 mg/m2 (blaga okvara) oziroma 15 mg/m2 (zmerna okvara).

Pri 3 bolnikih s hudo okvaro jeter (celokupni bilirubin > 3-kratna ZNM) so v primerjavi z bolniki z blago okvaro jeter opažali 39 % zmanjšanje očistka; to kaže na določen vpliv hude okvare jeter na farmakokinetiko kabazitaksela. Minimalni tolerirani odmerek kabazitaksela pri bolnikih s hudo okvaro jeter ni ugotovljen.

Glede na podatke o varnosti in prenašanju je treba bolnikom z blago okvaro jeter odmerek zmanjšati (glejte poglavji 4.2 in 4.4). Pri bolnikih s hudo okvaro jeter je zdravilo Kabazitaksel Accord kontraindicirano (glejte poglavje 4.3).

*Okvara ledvic*

Kabazitaksel se le minimalno izloča skozi ledvice (2,3 % odmerka). Populacijska farmakokinetična analiza 170 bolnikov, med katerimi je bilo 14 bolnikov z zmerno okvaro ledvic (očistek kreatinina od 30 do 50 ml/min) in 59 bolnikov z blago okvaro ledvic (očistek kreatinina od 50 do 80 ml/min), je pokazala, da blaga do zmerna okvara ledvic nima pomembnega vpliva na farmakokinetiko kabazitaksela. To je bilo potrjeno z namensko primerjalno farmakokinetično študijo bolnikov s parenhimskimi tumorji in normalnim delovanjem ledvic (8 bolnikov) ali z zmerno (8 bolnikov) ali hudo (9 bolnikov) okvaro ledvic, ki so prejeli več ciklusov kabazitaksela v enkratni intravenski infuziji do 25 mg/m2.

**5.3 Predklinični podatki o varnosti**

Neželeni učinki, ki jih niso zabeležili v kliničnih študijah, ugotovili pa so jih pri psih po enkratnem odmerku, 5-dnevni in tedenski uporabi ob izpostavljenostih, ki so bile manjše od klinične izpostavljenosti, in bi lahko bile pomembne za klinično uporabo, so arteriolna/periarteriolna nekroza v jetrih, hiperplazija žolčnih izvodilc in/ali nekroza jetrnih celic (glejte poglavje 4.2).

Neželeni učinki, ki jih niso zabeležili v kliničnih študijah, ugotovili pa so jih pri podganah med študijami ponavljajočih se odmerkov ob izpostavljenostih, večjih od klinične izpostavljenosti, in bi lahko bile pomembne za klinično uporabo, so očesne bolezni, katerih značilnost je otekanje/degeneracija subkapsularnih vlaken leče. Ti učinki so bili po 8 tednih delno reverzibilni.

Študij kancerogenosti s kabazitakselom niso izvedli.

Kabazitaksel ni povzročil mutacij v bakterijskem testu reverzne mutacije (Amesovem testu). V testu na človeških limfocitih *in vitro* ni bil klastogen (ni induciral strukturnih kromosomskih aberacij, povečal pa je število poliploidnih celic) ter je izzval povečanje mikrojeder v testih *in vivo* na podganah. Ti genotoksični izsledki (anevgenskega mehanizma) so inherentni farmakološkemu delovanju spojine (zavrtje depolimerizacije tubulina).

Kabazitaksel ni vplival na zmožnost parjenja ali plodnost zdravljenih podganjih samcev. Toda v študijah toksičnosti ponavljajočih se odmerkov so pri podganah opazili degeneracijo seminalnih vezikul in atrofijo semenskih tubulov v modih, pri psih pa degeneracijo testisov (minimalno nekrozo posameznih epitelijskih celic v epididimisu). Izpostavljenosti pri živalih so bile podobne ali manjše kot pri ljudeh, ki prejemajo klinično pomembne odmerke kabazitaksela.

Kabazitaksel je bil embriofetotoksičen pri podganjih samicah, ki so ga prejemale intravensko enkrat na dan od 6. do 17. dneva gestacije, v povezavi s toksičnostjo za samice-matere; embriofetotoksični učinki so obsegali smrt plodov in zmanjšanje povprečne plodove telesne mase, povezano z zapoznelo osifikacijo okostja. Izpostavljenosti pri živalih so bile manjše kot pri ljudeh, ki prejemajo klinično pomembne odmerke kabazitaksela. Kabazitaksel pri podganah prehaja skozi placentno pregrado.

Pri podganah se kabazitaksel in njegovi presnovki izločijo v materinem mleku v količini do 1,5 % uporabljenega odmerka v 24 urah.

Ocena okoljskega tveganja

Rezultati študij ocene okoljskega tveganja kažejo, da uporaba kabazitaksela ne povzroča pomembnega tveganja za vodno okolje (glejte poglavje 6.6 za odlaganje neporabljenega zdravila).

**6. FARMACEVTSKI PODATKI**

**6.1 Seznam pomožnih snovi**

Polisorbat 80

Citronska kislina

Brezvodni etanol

**6.2 Inkompatibilnosti**

Tega zdravila se ne sme mešati z drugimi zdravili razen s tistimi, ki so navedena v poglavju 6.6.

Infuzijskih vsebnikov iz PVC ali kompletov za infundiranje iz poliuretana se ne sme uporabljati za pripravo in dajanje infuzijske raztopine.

**6.3 Rok uporabnosti**

Neodprta viala

3 leta

Po odprtju

Vsaka viala je namenjena enkratni uporabi in jo je treba uporabiti takoj po odprtju. Če ni uporabljena takoj, so čas in pogoji shranjevanja odgovornost uporabnika.

Po končnem redčenju v vrečki/steklenici za infundiranje:

Kemična in fizikalna stabilnost raztopine za infundiranje je dokazana za 8 ur na okoljski temperaturi (15 °C – 30 °C), vključno z 1-urnim časom infundiranja, in za 48 ur v hladilniku, vključno z 1-urnim časom infundiranja.

Z mikrobiološkega stališča je treba raztopino za infundiranje uporabiti takoj. Če ni uporabljena takoj, so čas shranjevanja med uporabo in pogoji pred uporabo odgovornost uporabnika. Čas običajno ne sme presegati 24 ur na temperaturi od 2°C do 8°C, razen če je redčenje opravljeno v nadzorovanih in preverjenih aseptičnih pogojih.

**6.4 Posebna navodila za shranjevanje**

Za shranjevanje zdravila niso potrebni posebni temperaturni pogoji. Shranjujte v originalni ovojnini za zagotovitev zaščite pred svetlobo.

Za pogoje shranjevanja po redčenju zdravila glejte poglavje 6.3.

* 1. **Vrsta ovojnine in vsebina**

3 ml koncentrata v 6-mililitrski prozorni cevasti stekleni viali (tipa I), zaprti z 20-milimetrskim sivim zamaškom iz silikonske gume (tipa I) s teflonsko oblogo na površini zamaška in zapečateni z aluminijsko zaporko, pokrito z vijoličasto plastično snemno zaporko.

Ena škatla vsebuje eno vialo za enkratno uporabo.

**6.6 Posebni varnostni ukrepi za odstranjevanje in ravnanje z zdravilom**

Kabazitaksel lahko pripravlja in daje le zdravstveno osebje, ki je naučeno ravnanja s citotoksičnimi zdravili. Nosečnice, ki so del tega zdravstvenega osebja, ne smejo ravnati z zdravilom. Tako kot velja za druga zdravila proti raku, je tudi pri pripravi raztopin kabazitaksela in ravnanju z njimi potrebna previdnost; uporabiti je treba naprave za prestrezanje, osebno zaščitno opremo (npr. rokavice) in upoštevati je treba postopke priprave. Če pride kabazitaksel v katerikoli fazi ravnanja z njim v stik s kožo, je treba kožo takoj in temeljito umiti z milom in vodo. Če pride v stik s sluznico, jo nemudoma in temeljito umijte z vodo.

Priprava na intravensko apliciranje

Tega zdravila NE PRIPRAVLJAJTE skupaj z drugimi zdravili, ki vsebujejo drugačno koncentracijo kabazitaksela. Zdravilo Kabazitaksel Accord vsebuje 20 mg/ml kabazitaksela (vsaj 3 ml uporabne količine).

Vsaka viala je namenjena enkratni uporabi in jo je treba uporabiti takoj. Neuporabljeno raztopino zavrzite. Za apliciranje predpisanega odmerka bo morda potrebna več kot ena viala zdravila Kabazitaksel Accord.

Za pripravo raztopine za infundiranje je treba postopek redčenja opraviti aseptično.

*Priprava raztopine za infundiranje*

|  |  |
| --- | --- |
| **Korak 1**Z graduirano brizgo, ki ima nameščeno iglo, aseptično izvlecite potrebno količino zdravila Kabazitaksel Accord (ki vsebuje 20 mg/ml kabazitaksela). Primer: odmerek 45 mg kabazitaksela bi zahteval 2,25 ml zdravila Kabazitaksel Accord. | 20 mg/ml koncentratconcentrate-solvent mixtureconcentrate-solvent mixture |
| **Korak 2**Injicirajte v sterilen vsebnik brez PVC, v katerem je 5 % raztopina glukoze ali 0,9 % raztopina natrijevega klorida za infundiranje. Koncentracija raztopine za infundiranje mora biti med 0,10 mg/ml in 0,26 mg/ml.Zahtevana količina koncentrata | 5 % raztopina glukoze ali 0,9 % (9 mg/ml) raztopina natrijevega klorida za infundiranje |
| **Korak 3**Odstranite brizgo in vsebino vrečke ali steklenice za infundiranje ročno premešajte z obračanjem sem in tja. Raztopina za infundiranje je bistra brezbarvna raztopina. |  |
| **Korak 4**Tako kot vsa zdravila za parenteralno uporabo je treba nastalo raztopino za infundiranje pred uporabo pregledati. Ker je raztopina za infundiranje prenasičena, lahko sčasoma kristalizira. V takšnem primeru raztopine ne smete uporabiti, ampak jo morate zavreči. |  |

Raztopino za infundiranje je treba uporabiti takoj. Vendar pa je lahko čas shranjevanja med uporabo daljši v specifičnih pogojih, omenjenih v poglavju 6.3. Infuzijo je priporočljivo dati po infuzijski liniji, ki ima filter z nominalno velikostjo por 0,22 mikrometrov (nanaša se tudi na 0,2 mikrometrov).

Za pripravo in dajanje kabazitaksela ne uporabljate infuzijskih vsebnikov iz PVC ali kompletov za infundiranje iz poliuretana.

Kabazitaksela se ne sme mešati z nobenimi drugimi zdravili razen z omenjenimi.

Neuporabljeno zdravilo ali odpadni material zavrzite v skladu z lokalnimi predpisi.

**7. IMETNIK DOVOLJENJA ZA PROMET Z ZDRAVILOM**

Accord Healthcare S.L.U.

World Trade Center, Moll de Barcelona, s/n, Edifici Est 6ª planta,

Barcelona, 08039, Španija

**8. ŠTEVILKA (ŠTEVILKE) DOVOLJENJA (DOVOLJENJ) ZA PROMET Z ZDRAVILOM**

EU/1/20/1448/001

**9. DATUM PRIDOBITVE/PODALJŠANJA DOVOLJENJA ZA PROMETZ ZDRAVILOM**

Datum prve odobritve: 28. avgust 2020

**10. DATUM ZADNJE REVIZIJE BESEDILA**

24/05/2022

Podrobne informacije o zdravilu so objavljene na spletni strani Evropske agencije za zdravila http://www.ema.europa.eu.

**PRILOGA II**

**A. PROIZVAJALCI , ODGOVORNI ZA SPROŠČANJE SERIJ**

**B. POGOJI ALI OMEJITVE GLEDE OSKRBE IN UPORABE**

**C. DRUGI POGOJI IN ZAHTEVE DOVOLJENJA ZA PROMET Z ZDRAVILOM**

**D. POGOJI ALI OMEJITVE V ZVEZI Z VARNO IN UČINKOVITO UPORABO ZDRAVILA**

**A. PROIZVAJALCI , ODGOVORNI ZA SPROŠČANJE SERIJ**

Ime in naslov proizvajalcev, odgovornih za sproščanje serij

LABORATORI FUNDACIÓ DAU

C/ C, 12-14 Pol. Ind. Zona Franca,

Barcelona, 08040, Španija

Pharmadox Healthcare Ltd.

KW20A Kordin Industrial Park

Paola, PLA 3000

Malta

Accord Healthcare Polska Sp. z o.o.,

ul. Lutomierska 50, Pabianice,

95-200, Poljska

Accord Healthcare B.V

Winthontlaan 200, UTRECHT, 3526KV Paola

Nizozemska

Accord Healthcare single member S.A.

64th Km National Road Athens, Lamia, Schimatari, 32009, Grčija

V natisnjenem navodilu za uporabo zdravila morata biti navedena ime in naslov proizvajalca, odgovornega za sprostitev zadevne serije.

**B. POGOJI ALI OMEJITVE GLEDE OSKRBE IN UPORABE**

Predpisovanje in izdaja zdravila je le na recept s posebnim režimom (glejte Prilogo I: Povzetek glavnih značilnosti zdravila, poglavje 4.2).

**C. DRUGI POGOJI IN ZAHTEVE DOVOLJENJA ZA PROMET Z ZDRAVILOM**

* **Redno posodobljena poročila o varnosti zdravila (PSUR)**

Zahteve glede predložitve PSUR za to zdravilo so določene v seznamu referenčnih datumov EU (seznamu EURD), opredeljenem v členu 107c(7) Direktive 2001/83/ES, in vseh kasnejših posodobitvah, objavljenih na evropskem spletnem portalu o zdravilih.

1. **POGOJI ALI OMEJITVE V ZVEZI Z VARNO IN UČINKOVITO UPORABO**

 **ZDRAVILA**

* **Načrt za obvladovanje tveganja (RMP)**

Imetnik dovoljenja za promet z zdravilom bo izvedel zahtevane farmakovigilančne aktivnosti in ukrepe, podrobno opisane v sprejetem RMP, predloženem v modulu 1.8.2 dovoljenja za promet z zdravilom, in vseh nadaljnjih sprejetih posodobitvah RMP.

Posodobljen RMP je treba predložiti:

* na zahtevo Evropske agencije za zdravila;
* ob vsakršni spremembi sistema za obvladovanje tveganj, zlasti kadar je tovrstna sprememba posledica prejema novih informacij, ki lahko privedejo do znatne spremembe razmerja med koristmi in tveganji, ali kadar je ta sprememba posledica tega, da je bil dosežen pomemben mejnik (farmakovigilančni ali povezan z zmanjševanjem tveganja).

**PRILOGA III**

**OZNAČEVANJE IN NAVODILO ZA UPORABO**

**A. OZNAČEVANJE**

**PODATKI NA ZUNANJI OVOJNINI**

**ZUNANJA ŠKATLA**

**1. IME ZDRAVILA**

Kabazitaksel Accord 20 mg/ml koncentrat za raztopino za infundiranje

kabazitaksel

**2. NAVEDBA ENE ALI VEČ ZDRAVILNIH UČINKOVIN**

1 ml vsebuje 20 mg kabazitaksela.

Ena 3-mililitrska viala vsebuje 60 mg kabazitaksela.

**3. SEZNAM POMOŽNIH SNOVI**

Vsebuje

polisorbat 80

citronsko kislino

etanol

**4. FARMACEVTSKA OBLIKA IN VSEBINA**

koncentrat za raztopino za infundiranje

60 mg/3 ml

1 viala

**5. POSTOPEK IN POT(I) UPORABE ZDRAVILA**

Samo za enkratno uporabo.

Za intravensko uporabo po redčenju.

Pred uporabo preberite priloženo navodilo!

**6. POSEBNO OPOZORILO O SHRANJEVANJU ZDRAVILA ZUNAJ DOSEGA IN POGLEDA OTROK**

Zdravilo shranjujte nedosegljivo otrokom!

**7. DRUGA POSEBNA OPOZORILA, ČE SO POTREBNA**

CITOTOKSIČNO

**8. DATUM IZTEKA ROKA UPORABNOSTI ZDRAVILA**

EXP

Glede roka uporabnosti redčene raztopine preberite navodilo za uporabo.

**9. POSEBNA NAVODILA ZA SHRANJEVANJE**

Shranjujte v originalni ovojnini za zagotovitev zaščite pred svetlobo.

**10. POSEBNI VARNOSTNI UKREPI ZA ODSTRANJEVANJE NEUPORABLJENIH ZDRAVIL ALI IZ NJIH NASTALIH ODPADNIH SNOVI, KADAR SO POTREBNI**

**11. IME IN NASLOV IMETNIKA DOVOLJENJA ZA PROMET Z ZDRAVILOM**

Accord Healthcare S.L.U.

World Trade Center, Moll de Barcelona, s/n, Edifici Est 6ª planta,

Barcelona, 08039, Španija

**12. ŠTEVILKA(E) DOVOLJENJA (DOVOLJENJ) ZA PROMET**

EU/1/20/1448/001

**13. ŠTEVILKA SERIJE**

Lot

**14. NAČIN IZDAJANJA ZDRAVILA**

**15. NAVODILA ZA UPORABO**

**16. PODATKI V BRAILLOVI PISAVI**

Sprejeta je utemeljitev,da Braillova pisava ni potrebna

**17. EDINSTVENA OZNAKA – DVODIMENZIONALNA ČRTNA KODA**

Vsebuje dvodimenzionalno črtno kodo z edinstveno oznako.

**18. EDINSTVENA OZNAKA – V BERLJIVI OBLIKI**

PC

SN

NN

**PODATKI, KI MORAJO BITI NAJMANJ NAVEDENI NA MANJŠIH STIČNIH OVOJNINAH**

**NALEPKA VIALE**

**1. IME ZDRAVILA IN POT(I) UPORABE**

Kabazitaksel Accord 20 mg/ml sterilen koncentrat

i.v.

**2. POSTOPEK UPORABE**

**3. DATUM IZTEKA ROKA UPORABNOSTI ZDRAVILA**

EXP

**4. ŠTEVILKA SERIJE**

Lot

**5. VSEBINA, IZRAŽENA Z MASO, PROSTORNINO ALI ŠTEVILOM ENOT**

60 mg/3 ml

**6. DRUGI PODATKI**

CITOTOKSIČNO

**B. NAVODILO ZA UPORABO**

**Navodilo za uporabo**

**Kabazitaksel Accord 20 mg/ml koncentrat za raztopino za infundiranje**

kabazitaksel

**Pred začetkom uporabe zdravila natančno preberite navodilo, ker vsebuje za vas pomembne podatke!**

* Navodilo shranite. Morda ga boste želeli ponovno prebrati.
* Če imate dodatna vprašanja, se posvetujte z zdravnikom, s farmacevtom ali z medicinsko sestro.
* Če opazite kateri koli neželeni učinek, se posvetujte s svojim zdravnikom, s farmacevtom ali z medicinsko sestro. Posvetujte se tudi, če opazite katere koli neželene učinke, ki niso navedeni v tem navodilu. Glejte poglavje 4.

**Kaj vsebuje navodilo**

1. Kaj je zdravilo Kabazitaksel Accord in za kaj ga uporabljamo

2. Kaj morate vedeti, preden boste prejeli zdravilo Kabazitaksel Accord

3. Kako uporabljati zdravilo Kabazitaksel Accord

4. Možni neželeni učinki

1. Shranjevanje zdravila Kabazitaksel Accord

6. Vsebina pakiranja in dodatne informacije

1. **Kaj je zdravilo Kabazitaksel Accord in za kaj ga uporabljamo**

Vaše zdravilo se imenuje Kabazitaksel Accord. Njegovo splošno ime je kabazitaksel. Zdravilo Kabazitaksel Accord spada v skupino zdravil, imenovanih "taksani", ki se uporabljajo za zdravljenje raka.

Zdravilo Kabazitaksel Accord se uporablja za zdravljenje odraslih z rakom prostate, ki je napredoval po zdravljenju z drugo kemoterapijo. Deluje tako, da prepreči rast in razmnoževanje celic.

Kot del zdravljenja boste vsak dan zaužili tudi kortikosteroidno zdravilo (prednizon ali prednizolon). Za informacije o tem drugem zdravilu se obrnite na svojega zdravnika.

1. **Kaj morate vedeti, preden boste prejeli zdravilo Kabazitaksel Accord**

**Ne uporabljajte zdravila Kabazitaksel Accord:**

* + če ste alergični na kabazitaksel, druge taksane, ali polisorbat 80 ali katero koli sestavino tega zdravila (navedeno v poglavju 6),
	+ če imate premalo belih krvnih celic (število nevtrofilcev manj kot ali enako 1.500/mm3),
	+ če imate hude motnje delovanja jeter,
	+ ste pred kratkim prejeli ali boste prejeli cepivo proti rumeni mrzlici.

Če kaj od navedenega velja za vas, ne smete dobiti zdravila Kabazitaksel Accord. Če ste negotovi, se posvetujte z zdravnikom, preden dobite zdravilo Kabazitaksel Accord.

**Opozorila in previdnostni ukrepi**

Pred vsakim zdravljenjem z zdravilom Kabazitaksel Accord boste morali opraviti preiskave krvi, s katerimi bo zdravnik preveril, ali imate dovolj krvnih celic ter zadostno delovanje jeter in ledvic, da lahko dobite zdravilo Kabazitaksel Accord.

Zdravniku morate nemudoma povedati:

* če imate zvišano telesno temperaturo. Med zdravljenjem z zdravilom Kabazitaksel Accord je verjetneje, da se vam število belih krvnih celic zmanjša. Zdravnik vam bo kontroliral kri in splošno stanje glede znakov okužbe. Morda vam bo dal druga zdravila za ohranitev števila krvnih celic. Osebam z majhnim številom krvnih celic se lahko pojavijo smrtno nevarne okužbe. Najzgodnejši znak okužbe je lahko zvišana telesna temperatura; če se vam pojavi, morate o tem takoj obvestiti zdravnika.
* če ste kdaj imeli kakšne alergije. Med zdravljenjem z zdravilom Kabazitaksel Accord se lahko pojavijo resne alergijske reakcije.
* če imate hudo ali dolgotrajno drisko, čutite slabost v želodcu ali bruhate. Vse to lahko povzroči hudo dehidracijo. Zdravnik vas bo morda moral zdraviti.
* če imate občutek omrtvičenosti, mravljinčenja, pekoč občutek ali zmanjšan občutek v vaših rokah in nogah.
* imate krvavitev iz črevesa ali spremenjeno barvo blata ali bolečine v želodcu. Če so krvavitev ali bolečine hude, bo zdravnik končal vaše zdravljenje z zdravilom Kabazitaksel Accord. Zdravilo Kabazitaksel Accord namreč lahko poveča tveganje za krvavitve ali za nastanek predrtja (luknje) v steni črevesa.
* če imate težave z ledvicami.
* če se vam pojavi rumeno obarvanje kože in oči, temno obarvanje urina, huda navzea (slabost) ali bruhanje, ker je to lahko znak težav z jetri.
* če opazite kakršnokoli pomembno povečanje ali zmanjšanje dnevnega volumna urina.
* če imate kri v urinu.

Če kaj od naštetega velja za vas, morate o tem nemudoma obvestiti svojega zdravnika. Zdravnik vam lahko zmanjša odmerek zdravila Kabazitaksel Accord ali konča zdravljenje.

**Druga zdravila in zdravilo Kabazitaksel Accord**

Obvestite svojega zdravnika, farmacevta ali medicinsko sestro, če jemljete ali ste pred kratkim jemali katerokoli zdravilo, tudi če ste ga dobili brez recepta. Nekatera zdravila namreč lahko vplivajo na delovanje zdravila Kabazitaksel Accord in zdravilo Kabazitaksel Accord lahko vpliva na delovanje drugih zdravil. Med takšnimi zdravili so:

- ketokonazol, rifampicin (za okužbe),

- karbamazepin, fenobarbital ali fenitoin (za napade krčev),

- šentjanževka (*Hypericum perforatum*) (zeliščno zdravilo proti depresiji in drugim stanjem),

- statini (kot so simvastatin, lovastatin, atorvastatin, rosuvastatin ali pravastatin) (za zniževanje ravni holesterola v vaši krvi),

- valsartan (za povišan krvni tlak),

- repaglinid (za sladkorno bolezen).

Med zdravljenjem z zdravilom Kabazitaksel Accord se pred kakršnimkoli cepljenjem posvetujte s svojim zdravnikom.

**Nosečnost, dojenje in plodnost**

Zdravilo Kabazitaksel Accord ni indicirano za uporabo pri ženskah.

Če je vaša partnerka noseča ali bi lahko zanosila, med spolnimi odnosi uporabljajte kondom. Zdravilo Kabazitaksel Accord se namreč lahko pojavi v semenu in lahko vpliva na plod. Priporočljivo je, da med zdravljenjem in še 4 mesecev po zdravljenju ne zaplodite otroka. Priporočljivo je tudi, da se pred zdravljenjem posvetujete o shranitvi semena, kajti zdravilo Kabazitaksel Accord lahko vpliva na plodnost moškega.

**Vpliv na sposobnost upravljanja vozil in strojev**

Med zdravljenjem s tem zdravilom se vam lahko pojavi utrujenost ali omotica. Če se vam to zgodi, ne upravljajte vozil, strojev ali orodij, dokler se ne počutite bolje.

**Zdravilo Kabazitaksel Accord vsebuje etanol (alkohol)**

To zdravilo vsebuje 1185 mg alkohola (etanola) v eni viali, kar ustreza 395 mg/ml. Količina v viali zdravila ustreza 30 ml piva oziroma 12 ml vina.

Količina alkohola v tem zdravilu verjetno ne bo vplivala na odrasle in mladostnike, tudi pri otrocih njegovi učinki verjetno ne bodo opazni. Lahko pa nekoliko vpliva na mlajše otroke, na primer povzroči občutek zaspanosti.

Alkohol v tem zdravilu lahko spremeni učinek drugih zdravil. Posvetujte se z zdravnikom ali farmacevtom, če jemljete druga zdravila.

Če ste noseči ali dojite, se posvetujte z zdravnikom ali farmacevtom, preden vzamete to zdravilo.

Če ste zasvojeni z alkoholom, se posvetujte z zdravnikom ali farmacevtom, preden vzamete to zdravilo.

1. **Kako uporabljati zdravilo Kabazitaksel Accord**

**Navodila za uporabo**

Preden boste dobili zdravilo Kabazitaksel Accord, boste dobili zdravila proti alergiji za zmanjšanje tveganja alergijskih reakcij.

* Zdravilo Kabazitaksel Accord vam bo dal zdravnik ali medicinska sestra.
* Zdravilo Kabazitaksel Accord je treba pred dajanjem pripraviti (redčiti). To navodilo vključuje praktične informacije za ravnanje z zdravilom Kabazitaksel Accord in za njegovo dajanje, namenjene zdravnikom, medicinskim sestram in farmacevtom.
* Zdravilo Kabazitaksel Accord boste dobili v kapalni (infuziji) v eno od ven (intravensko); dobili ga boste v bolnišnici, infuzija pa bo trajala približno eno uro.
* Kot del zdravljenja boste vsak dan zaužili tudi kortikosteroidno zdravilo (prednizon ali prednizolon).

**Koliko zdravila boste dobili in kako pogosto**

* Običajen odmerek je odvisen od telesne površine. Zdravnik bo izračunal vašo telesno površino v kvadratnih metrih (m2) in glede nanjo določil odmerek, ki ga morate dobiti.
* Po navadi boste dobili eno infuzijo enkrat na 3 tedne.

Če imate dodatna vprašanja o uporabi tega zdravila, se posvetujte z zdravnikom, farmacevtom ali medicinsko sestro.

**4. Možni neželeni učinki**

Kot vsa zdravila ima lahko tudi to zdravilo neželene učinke, ki pa se ne pojavijo pri vseh bolnikih. Zdravnik se bo o tem z vami pogovoril in vam bo pojasnil možna tveganja in koristi vašega zdravljenja.

**Nemudoma obiščite zdravnika, če opazite katerega od naslednjih neželenih učinkov:**

* zvišano telesno temperaturo (vročino). Ta je pogosta (pojavi se lahko pri največ 1 od 10 ljudi).
* hudo izgubo telesnih tekočin (dehidracijo). Ta je pogosta (pojavi se lahko pri največ 1 od 10 ljudi). Pojavi se lahko, če imate hudo ali dolgotrajno drisko, zvišano telesno temperaturo ali če bruhate.
* hude bolečine v trebuhu ali bolečine v trebuhu, ki ne minejo. To se lahko pojavi, če imate predrtje v želodcu, požiralniku ali črevesu (gastrointestinalna perforacija). To lahko povzroči smrt.

Če kaj od naštetega velja za vas, morate o tem nemudoma obvestiti svojega zdravnika.

**Med drugimi neželenimi učinki so:**

**Zelo pogosti** (pojavijo se lahko pri več kot 1 od 10 ljudi):

* zmanjšanje števila rdečih krvnih celic (anemija) ali belih krvnih celic (ki so pomembne pri premagovanju okužb)
* zmanjšano število krvnih ploščic (kar se odraža kot povečano tveganje krvavitev)
* izguba apetita (neješčnost)
* prebavne težave, vključno s slabostjo v želodcu, bruhanjem, drisko ali zaprtjem
* bolečine v hrbtu
* kri v urinu
* utrujenost, šibkost ali pomanjkanje energije.

**Pogosti** (pojavijo se lahko pri največ 1 od 10 ljudi):

* spremenjeno okušanje
* kratka sapa
* kašelj
* bolečine v trebuhu
* kratkotrajna izguba las in dlak (večinoma se njihova normalna rast obnovi)
* bolečine v sklepih
* okužba sečil
* pomanjkanje belih krvnih celic, povezano z zvišano telesno temperaturo in okužbo
* občutek omrtvičenosti, mravljinčenja, pekoč občutek ali zmanjšano zaznavanje v dlaneh in stopalih
* omotica
* glavobol
* znižanje ali zvišanje krvnega tlaka
* nelagodje v želodcu, zgaga ali spahovanje
* bolečine v trebuhu
* hemoroidi
* mišični spazem
* boleče ali pogosto uriniranje
* inkontinenca urina
* bolezen ledvic ali težave z ledvicami
* razjeda v ustih ali na ustnicah
* okužbe ali tveganje okužb
* visok sladkor v krvi
* nespečnost
* duševna zmedenost
* občutek tesnobnosti
* nenormalni občutki ali izguba zaznavanja ali bolečine v dlaneh in stopalih
* težave z ravnotežjem
* hitro ali neredno bitje srca
* krvni strdek v nogi ali v pljučih
* zardevanje
* bolečine v ustih ali žrelu
* krvavitev iz danke
* nelagodje, občutljivost, šibkost ali bolečina mišic
* otekanje stopal ali nog
* mrzlica
* bolezni nohta (sprememba barve nohta; nohti lahko odstopajo)

**Občasni** (pojavijo se lahko pri največ 1 od 100 ljudi):

* nizek kalij v krvi
* zvonjenje v ušesih
* občutek vroče kože
* pordelost kože
* vnetje sečnega mehurja, ki se lahko pojavi, če je bil mehur kdaj izpostavljen obsevalnemu zdravljenju (cistitis zaradi pojava pomnjenja obsevanja).

**Neznana pogostnost** (pogostnosti iz razpoložljivih podatkov ni mogoče oceniti):

* intersticijska bolezen pljuč (vnetje pljuč, ki povzroča kašljanje in težave z dihanjem).

**Poročanje o neželenih učinkih**

Če opazite kateri koli neželeni učinek, se posvetujte z zdravnikom ali s farmacevtom ali z medicinsko sestro. Posvetujte se tudi, če opazite neželene učinke, ki niso navedeni v tem navodilu. O neželenih učinkih lahko poročati tudi neposredno na nacionalni center za poročanje, ki je naveden v [Prilogi V](http://www.ema.europa.eu/docs/en_GB/document_library/Template_or_form/2013/03/WC500139752.doc). S tem, ko poročate o neželenih učinkih, lahko prispevate k zagotovitvi več informacij o varnosti tega zdravila.

**5. Shranjevanje zdravila Kabazitaksel Accord**

Zdravilo shranjujte nedosegljivo otrokom!

Tega zdravila ne smete uporabljati po datumu izteka roka uporabnosti, ki je naveden na zunanji ovojnini in na nalepki viale poleg oznake EXP. Datum izteka roka uporabnosti se nanaša na zadnji dan navedenega meseca.

Za shranjevanje zdravila niso potrebni posebni temperaturni pogoji.

Shranjujte v originalni ovojnini za zagotovitev zaščite pred svetlobo.

Po odprtju

Vsaka viala je namenjena enkratni uporabi in jo je treba uporabiti takoj po odprtju. Če ni uporabljena takoj, so čas in pogoji shranjevanja odgovornost uporabnika.

Po končnem redčenju v vrečki/steklenici za infundiranje:

Kemična in fizikalna stabilnost raztopine za infundiranje je dokazana za 8 ur na okoljski temperaturi (15 °C – 30 °C), vključno z 1-urnim časom infundiranja, in za 48 ur v hladilniku, vključno z 1-urnim časom infundiranja.

Z mikrobiološkega stališča je treba raztopino za infundiranje uporabiti takoj. Če ni uporabljena takoj, so čas shranjevanja med uporabo in pogoji pred uporabo odgovornost uporabnika. Čas običajno ne sme presegati 24 ur na temperaturi od 2°C do 8°C, razen če je redčenje opravljeno v nadzorovanih in preverjenih aseptičnih pogojih.

Odstranjevanje

Neuporabljeno zdravilo ali odpadni material zavrzite v skladu z lokalnimi predpisi. Takšni ukrepi pomagajo varovati okolje.

**6. Vsebina pakiranja in dodatne informacije**

**Kaj vsebuje zdravilo Kabazitaksel Accord**

Učinkovina je kabazitaksel. En mililiter koncentrata vsebuje 20 mg kabazitaksela. Ena 3-mililitrska viala koncentrata vsebuje 60 mg kabazitaksela.

Pomožne snovi so polisorbat 80, citronska kislina in brezvodni etanol (glejte poglavje 2 »Zdravilo Kabazitaksel Accord vsebuje alkohol«).

**Izgled zdravila Kabazitaksel Accord in vsebina pakiranja**

Zdravilo Kabazitaksel Accord je koncentrat za raztopino za infundiranje (sterilen koncentrat). Koncentrat je bistra, brezbarvna do bledorumena ali rjavkastorumena raztopina.

Na voljo je v obliki viale za enkratno uporabo z uporabno količino 3 ml koncentrata v 6-mililitrski prozorni stekleni viali.

Velikost pakiranja:

Ena škatla vsebuje eno vialo za enkratno uporabo.

**Imetnik dovoljenja za promet**

Accord Healthcare S.L.U

World Trade Center, Moll de Barcelona s/n,

Edifici Est, 6a planta, Barcelona,

08039 Barcelona, Španija

**Proizvajalec**

LABORATORI FUNDACIÓ DAU

C/ C, 12-14 Pol. Ind. Zona Franca,

Barcelona, 08040, Španija

Pharmadox Healthcare Ltd.

KW20A Kordin Industrial Park

Paola, PLA 3000

Malta

Accord Healthcare Polska Sp. z o.o.,

ul. Lutomierska 50, Pabianice, 95-200

Poljska

Accord Healthcare B.V

Winthontlaan 200, UTRECHT, 3526KV Paola

Nizozemska

Accord Healthcare single member S.A.

64th Km National Road Athens, Lamia, Schimatari, 32009, Grčija

Za vse morebitne informacije o tem zdravilu se lahko obrnete na lokalnega predstavnika imetnika dovoljenja za promet z zdravilom:

|  |
| --- |
| AT / BE / BG / CY / CZ / DE / DK / EE / FI / FR / HR / HU / IE / IS / IT / LT / LV / LU / MT / NL / NO / PT / PL / RO / SE / SI / SK / ES |
| Accord Healthcare S.L.U.Tel: +34 93 301 00 64ELWin Medica Α.Ε.Tel: +30 210 7488 821 |

**Navodilo je bilo revidirano dne**

**Drugi viri informacij**

Podrobne informacije o zdravilu so objavljene na spletni strani Evropske agencije za zdravila: http://www.ema.europa.eu.

**Naslednje informacije so namenjene samo zdravstvenemu osebju.**

**Praktične informacije ZA ZDRAVSTVENO OSEBJE o pripravi, UPORABI in ravnanju z zdravilom Kabazitaksel Accord 20 mg/ml koncentrat za RAZTOPINO ZA infundiranje**

Te informacije dopolnjujejo poglavji 3 in 5 navodila za uporabo.

Pomembno je, da pred pripravo raztopine za infundiranje preberete celotni opis tega postopka.

**Inkompatibilnosti**

Zdravila se ne sme mešati z drugimi zdravili razen s tistimi, ki se uporabljajo za redčenje.

**Rok uporabnosti in posebna navodila za shranjevanje**

Pakiranje zdravila Kabazitaksel Accord 20 mg/ml koncentrat za raztopino za infundiranje:

Za shranjevanje zdravila niso potrebni posebni temperaturni pogoji.

Shranjujte v originalni ovojnini za zagotovitev zaščite pred svetlobo.

Po odprtju:

Vsaka viala je namenjena enkratni uporabi in jo je treba uporabiti takoj po odprtju. Če ni uporabljena takoj, so čas in pogoji shranjevanja odgovornost uporabnika.

Po končnem redčenju v vrečki/steklenici za infundiranje

Kemična in fizikalna stabilnost raztopine za infundiranje je dokazana za 8 ur na temperaturi okolice (15°C - 30°C), vključno z 1-urnim časom infundiranja, in za 48 ur v hladilniku, vključno z 1-urnim časom infundiranja.

Z mikrobiološkega stališča je treba raztopino za infundiranje uporabiti takoj. Če ni uporabljena takoj, so čas shranjevanja med uporabo in pogoji pred uporabo odgovornost uporabnika; čas običajno ne sme presegati 24 ur na temperaturi od 2°C do 8°C, razen če je redčenje opravljeno v nadzorovanih in preverjenih aseptičnih pogojih.

**Previdnostni ukrepi za pripravo in uporabo**

Tako kot velja za druga zdravila proti raku, je tudi pri pripravi raztopin zdravila Kabazitaksel Accord in ravnanju z njimi potrebna previdnost; uporabiti je treba pripomočke za zadrževanje, osebno zaščitno opremo (npr. rokavice) in upoštevati je treba postopke priprave.

Če pride zdravilo Kabazitaksel Accord v katerikoli fazi ravnanja z njim v stik s kožo, je treba kožo takoj in temeljito umiti z milom in vodo. Če pride v stik s sluznico, jo je treba nemudoma in temeljito umiti z vodo.

Zdravilo Kabazitaksel Accord sme pripravljati in dajati le osebje, usposobljeno za ravnanje s citotoksičnimi zdravili. Noseče članice osebja ne smejo ravnati z njim.

**Koraki za pripravo**

Tega zdravila NE PRIPRAVLJAJTE skupaj z drugimi zdravili, ki vsebujejo drugačno koncentracijo kabazitaksela. Zdravilo Kabazitaksel Accord vsebuje 20 mg/ml kabazitaksela (vsaj 3 ml uporabne količine).

Vsaka viala je namenjena enkratni uporabi in jo je treba uporabiti takoj. Neuporabljeno raztopino zavrzite. Za apliciranje predpisanega odmerka bo morda potrebna več kot ena viala zdravila Kabazitaksel Accord.

Za pripravo raztopine za infundiranje je treba postopek redčenja opraviti aseptično.

*Priprava raztopine za infundiranje*

|  |  |
| --- | --- |
| **Korak** **1**Z graduirano brizgo, ki ima nameščeno iglo, aseptično izvlecite potrebno količino zdravila Kabazitaksel Accord ( ki vsebuje 20 mg/ml kabazitaksela). Primer: odmerek 45 mg kabazitaksela bi zahteval 2,25 ml zdravila Kabazitaksel Accord. | 20 mg/ml koncentrat |
| **Korak** **2**Injicirajte v sterilen vsebnik brez PVC, v katerem je 5 % raztopina sglukoze ali 0,9 % raztopina natrijevega klorida za infundiranje. Koncentracija raztopine za infundiranje mora biti med 0,10 mg/ml in 0,26 mg/ml.Zahtevana količina koncentata | 5 % raztopina glukoze ali 0,9 % (9 mg/ml) raztopina natrijevega klorida za infundiranje |
| **Korak** **3**Odstranite brizgo in vsebino vrečke ali steklenice za infundiranje ročno premešajte z obračanjem sem in tja. Raztopina za infundiranje je bistra brezbarvna raztopina |  |
| **Korak** **4**Tako kot vsa zdravila za parenteralno uporabo je treba nastalo raztopino za infundiranje pred uporabo pregledati. Ker je raztopina za infundiranje prenasičena, lahko sčasoma kristalizira. V takšnem primeru raztopine ne smete uporabiti, ampak jo morate zavreči. |  |

Raztopino za infundiranje je treba uporabiti takoj. Informacije o **roku uporabnosti in posebnih navodilih za shranjevanje** so podane zgoraj.

Neuporabljeno zdravilo ali odpadni material zavrzite v skladu z lokalnimi predpisi.

**Način uporabe**

Zdravilo Kabazitaksel Accord se daje v 1-urni infuziji.

Infuzijo je priporočljivo dati po infuzijski liniji, ki ima filter z nominalno velikostjo por 0,22 mikrometrov (nanaša se tudi na 0,2 mikrometrov).

Infuzijskih vsebnikov iz PVC ali kompletov za infundiranje iz poliuretana se ne sme uporabljati za pripravo in dajanje raztopine za infundiranje.